pythainlp/thai-wiki-dataset-v4 huggingface dataset:
ปูริกูระไดซากูเซ็ง

ปูริกูระไดซากูเซ็ง (プリクラ大作戦, "มหายุทธวิธีปูริกูระ") เป็นเกมอาร์เคดที่พัฒนาและเผยแพร่โดยบริษัทแอตลัส ซึ่งปูริกูระในกรณีนี้เป็นการย่อของ "พรินเซสคูราระ" จากซีรีส์เกม"เพาเวอร์อินสติงต์" (ระวังสับสนกับเครื่องอาร์เคด"ปูริกูระ"ของบริษัทแอตลัส) ซึ่งเป็นตัวละครนำในเกมยิงแอ็กชันนี้ เกมดังกล่าวเปิดตัวในอาร์เคดเมื่อ ค.ศ. 1996 และได้รับการพอร์ตสู่เซกา แซตเทิร์น ในช่วงปลายปีนั้น ทั้งนี้ ตัวละครได้รับการออกแบบโดยยู ชีนะ
เรื่องราว.
มิราเคิลเวิลด์ที่สงบสุข ซึ่งเป็นอาณาจักรที่ปกครองโดยราชินีอูราระ ได้ถูกแบ่งแยกอย่างกะทันหันจากการรุกรานของ "จักรวรรดิเศษเหล็ก" อาณาจักรแห่งเครื่องจักร
ผู้นำของจักรวรรดิเศษเหล็กได้เปลี่ยนพลเมืองทั้งหมดของมิราเคิลเวิลด์ให้กลายเป็นสัตว์ และเนื่องจากไม่มีทางป้องกันตัวเองได้ ราชินีจึงถูกลักพาพระองค์ไป
โดยก่อนที่จะถูกลักพาพระองค์ไป ราชินีได้พระราชดำรัสสั่งให้เกรย์ตามหาเหล่าพระขนิษฐา (น้องสาว) ของพระองค์ และดูแล "อัญมณีมิราเคิล" ซึ่งเป็นอัญมณีที่สำคัญต่อการดำรงอยู่ของมิราเคิลเวิลด์
รูปแบบการเล่น.
เกมดังกล่าวเป็นเกมยิงแบบไอโซเมตริกซึ่งมีตัวละครให้เล่นสองตัว
อัญมณีจะแปลงร่างคูราระ, คิราระ รวมถึงเกรย์ และทำให้พวกเธออยู่ยงคงกระพันชั่วขณะหนึ่ง
ตัวละคร.
คูราระ แอพริคอต (クララ・アプリコット)
หลังจากเสร็จสิ้นการฝึกในโลกอื่น (ใน"เพาเวอร์อินสติงต์") คูราระก็กลับมายังบ้านเกิดของเธอโดยได้แต่เพียงพบว่าถูกพวกเครื่องจักรยึดครองไปแล้ว ซึ่งตอนนี้เธอตั้งใจแน่วแน่ที่จะรักษาอาณาจักรของเธอไว้ให้ได้ไม่ว่าจะต้องแลกด้วยอะไรก็ตาม และเช่นเดียวกับในซีรีส์"เพาเวอร์อินสติงต์" คูราระสามารถแปลงร่างเป็นซูเปอร์คูราระและคงกระพันได้ชั่วขณะ ซึ่งเอฟเฟกต์เดียวกันนี้ใช้ได้กับคิราระและเกรย์เช่นกัน (คูราระ แอพริคอต พากย์เสียงโดยมาซาโยะ คูราตะ)
คิราระ แอพริคอต (キララ・アプリコット)
คิราระเป็นพี่น้องตระกูลแอพริคอตที่ยังไม่โตเต็มที่ เธอไม่ได้ตระหนักถึงอันตรายที่แท้จริงของภารกิจของเธอแต่อย่างใด และมองว่านี่เป็นหนทางที่สนุกสนาน เช่นเดียวกับฝาแฝดของเธอ เธอสามารถแปลงร่างเป็นผู้หญิงที่โตเป็นผู้ใหญ่ได้ (คิราระ แอพริคอต พากย์เสียงโดยโทโมเอะ ฮันบะ)
เกรย์ โอไบรอัน (グレイ・オブライエン)
เกรย์เป็นผู้นำกองทัพแห่งมิราเคิลเวิลด์และเป็นแฟนของอูราระ ด้วยพลังของอัญมณีมิราเคิล เขาไม่ได้แปลงร่างเป็นสัตว์อย่างสมบูรณ์ แต่กลับแปลงร่างเป็นครึ่งสัตว์ครึ่งมนุษย์แทน โดยไม่เหมือนกับคุราระและคิราระ ที่สามารถแปลงร่างเป็นผู้หญิงที่โตเต็มวัยได้ด้วยพลังของอัญมณีดังกล่าว ซึ่งเกรย์กลับกลายมาเป็นร่างจริงของเขาชั่วขณะหนึ่ง (เกรย์ โอไบรอัน พากย์เสียงโดยมากิโกะ โอโมโตะ)
อูราระ แอพริคอต (ウララ・アプリコット)
ผู้ปกครองมิราเคิลเวิลด์ พระองค์เป็นพระเชษฐภคินี (พี่สาว) ของคุราระและคิราระ รวมทั้งทรงเป็นแฟนสาวของเกรย์ ซึ่งราชินีอูราระถูกลักพาพระองค์โดยมิสเตอร์ฟาร์กัสแห่งจักรวรรดิเศษเหล็ก (อูราระ แอพริคอต พากย์เสียงโดยจุง มิซึซาวะ)
การตอบรับ.
เกมดังกล่าวมีผลคะแนนตอบรับที่ต่างกัน โดยได้คะแนนต่ำในนิตยสารบางฉบับ และได้คะแนนดีกว่าในนิตยสารบางฉบับ
เกมนี้ได้รับการยกย่องจากนักวิจารณ์ในนิตยสาร"ฮอบบีกอนโซลัส"ว่าเป็นหนึ่งในเกมที่ดีที่สุดในคลังเกมของเซกา แซตเทิร์น
ซุน จาง

ซุน จาง (เสียชีวิต ค.ศ. 189?) เป็นขันทีราชสำนักและขุนนางชาวจีนในสมัยราชวงศ์ฮั่นตะวันออก เป็นขันทีในกลุ่มสิบเสียงสี (十常侍 "ฉือฉางชื่อ") ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 "ฮั่นหลิงตี้") 
ประวัติ.
ประวัติในช่วงต้นของซุน จางไม่เป็นที่ทราบแน่ชัด ในรัชสมัยพระเจ้าเลนเต้ ซุน จางได้เป็นขันทีในตำแหน่งผู้ถวายงานกลาง (中常侍 "จงฉางชื่อ") ได้รับพระราชทานบรรดาศักดิ์ชั้นเฮา (侯 "โหว") และได้รับความโปรดปรานอย่างสูงจากพระเจ้าเลนเต้
เมื่อ ค.ศ. 189 อ้วนเสี้ยว (袁紹 "ยฺเหวียน เช่า") นำกำลังทหารเข้าพระราชวังเพื่อสังหารเหล่าขันที ซุน จางอาจเสียชีวิตในระหว่างเหตุชุลมุนนี้
ซุน จางไม่ปรากฏชื่อในนวนิยายอิงประวัติศาสตร์เรื่อง "สามก๊ก" (三國演義 "ซานกั๋วเหยี่ยนอี้") ที่ประพันธ์ในคริสต์ศตวรรษที่ 14
ลี่ ซง

ลี่ ซง (เสียชีวิต ค.ศ. 189?) เป็นขันทีราชสำนักและขุนนางชาวจีนในสมัยราชวงศ์ฮั่นตะวันออก เป็นขันทีในกลุ่มสิบเสียงสี (十常侍 "ฉือฉางชื่อ") ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 "ฮั่นหลิงตี้") 
ประวัติ.
ประวัติในช่วงต้นของลี่ ซงไม่เป็นที่ทราบแน่ชัด ในรัชสมัยพระเจ้าเลนเต้ ลี่ ซงได้เป็นขันทีในตำแหน่งผู้ถวายงานกลาง (中常侍 "จงฉางชื่อ") ได้รับพระราชทานบรรดาศักดิ์ชั้นเฮา (侯 "โหว") และได้รับความโปรดปรานอย่างสูงจากพระเจ้าเลนเต้
เมื่อ ค.ศ. 189 อ้วนเสี้ยว (袁紹 "ยฺเหวียน เช่า") นำกำลังทหารเข้าพระราชวังเพื่อสังหารเหล่าขันที ลี่ ซงอาจเสียชีวิตในระหว่างเหตุชุลมุนนี้
ลี่ ซงไม่ปรากฏชื่อในนวนิยายอิงประวัติศาสตร์เรื่อง "สามก๊ก" (三國演義 "ซานกั๋วเหยี่ยนอี้") ที่ประพันธ์ในคริสต์ศตวรรษที่ 14
จาง กง

จาง กง (เสียชีวิต ค.ศ. 189?) เป็นขันทีราชสำนักและขุนนางชาวจีนในสมัยราชวงศ์ฮั่นตะวันออก เป็นขันทีในกลุ่มสิบเสียงสี (十常侍 "ฉือฉางชื่อ") ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 "ฮั่นหลิงตี้") 
ประวัติ.
ประวัติในช่วงต้นของจาง กงไม่เป็นที่ทราบแน่ชัด ในรัชสมัยพระเจ้าเลนเต้ จาง กงได้เป็นขันทีในตำแหน่งผู้ถวายงานกลาง (中常侍 "จงฉางชื่อ") ได้รับพระราชทานบรรดาศักดิ์ชั้นเฮา (侯 "โหว") และได้รับความโปรดปรานอย่างสูงจากพระเจ้าเลนเต้
เมื่อ ค.ศ. 189 อ้วนเสี้ยว (袁紹 "ยฺเหวียน เช่า") นำกำลังทหารเข้าพระราชวังเพื่อสังหารเหล่าขันที จาง กงอาจเสียชีวิตในระหว่างเหตุชุลมุนนี้
จาง กงไม่ปรากฏชื่อในนวนิยายอิงประวัติศาสตร์เรื่อง "สามก๊ก" (三國演義 "ซานกั๋วเหยี่ยนอี้") ที่ประพันธ์ในคริสต์ศตวรรษที่ 14
หาน คุย

หาน คุย (เสียชีวิต ค.ศ. 189?) เป็นขันทีราชสำนักและขุนนางชาวจีนในสมัยราชวงศ์ฮั่นตะวันออก เป็นขันทีในกลุ่มสิบเสียงสี (十常侍 "ฉือฉางชื่อ") ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 "ฮั่นหลิงตี้") 
ประวัติ.
ประวัติในช่วงต้นของหาน คุยไม่เป็นที่ทราบแน่ชัด ในรัชสมัยพระเจ้าเลนเต้ หาน คุยได้เป็นขันทีในตำแหน่งผู้ถวายงานกลาง (中常侍 "จงฉางชื่อ") ได้รับพระราชทานบรรดาศักดิ์ชั้นเฮา (侯 "โหว") และได้รับความโปรดปรานอย่างสูงจากพระเจ้าเลนเต้
เมื่อ ค.ศ. 189 อ้วนเสี้ยว (袁紹 "ยฺเหวียน เช่า") นำกำลังทหารเข้าพระราชวังเพื่อสังหารเหล่าขันที หาน คุยอาจเสียชีวิตในระหว่างเหตุชุลมุนนี้
หาน คุยไม่ปรากฏชื่อในนวนิยายอิงประวัติศาสตร์เรื่อง "สามก๊ก" (三國演義 "ซานกั๋วเหยี่ยนอี้") ที่ประพันธ์ในคริสต์ศตวรรษที่ 14
เดอะราสมุส

เดอะราสมุส  เป็นวงดนตรีร็อกสัญชาติฟินแลนด์ที่ก่อตั้งขึ้นใน ค.ศ. 1994 ในเฮลซิงกิ ในขณะที่สมาชิกวงยังเรียนอยู่ในโรงเรียนมัธยมปลาย สมาชิกวงดั้งเดิม ได้แก่ ลอรี เยิลแนน (ผู้ก่อตั้ง นักร้องนำ นักร้องนักแต่งเพลง) เอโร เอโนเนน (เบส), พอลลี รันทาซัลมี (กีตาร์) และจาร์โน ลาห์ตี (กลอง) เมื่อจาร์โน ลาห์ตีออกจากวงในปีต่อมาและแจนน์ ไฮสแกเนน ได้เข้าวงมาแทนในปี 1995 ต่อมาไฮสแกเนนลาออกจากวงในปี 1999 และในไม่ช้าอาคิ ฮาคาลา ก็เข้ามาแทน ต่อมาพอลลี รันทาซัลมี ออกจากวงและแทนที่โดยมือกีตาร์ เอมิเลีย ซูโฮเนน ในปี 2022 วงเป็นที่รู้จักจากซิงเกิลฮิตในปี 2003 "In the Shadows" วงนี้มียอดขายอัลบั้มมากกว่า 5 ล้านอัลบั้มทั่วโลกและ 350,000 อัลบั้มในฟินแลนด์เพียงประเทศเดียวและได้รับรางวัลมากมายทั้งในและต่างประเทศ วงดนตรีนี้เป็นตัวแทนของฟินแลนด์ในการประกวดเพลงยูโรวิชัน 2022 ด้วยเพลง "Jezebel"
วอมส์

วอมส์  เป็นนครในรัฐไรน์ลันท์-ฟัลทซ์ ประเทศเยอรมนี ตั้งอยู่บนฝั่งแม่น้ำอัปเปอร์ไรน์ มีระยะประมาณ ทางตะวันตกเฉียงใต้ของแฟรงก์เฟิร์ต มีประชากรประมาณ 84,646 คน ข้อมูลเมื่อ 2022[ [update]]
เมืองวอมส์ก่อนยุคโรมัน เป็นหนึ่งในเมืองที่เก่าแก่ที่สุดในยุโรปเหนือ เคยเป็นเมืองหลวงของราชอาณาจักรบูร์กอญในช่วงต้นศตวรรษที่ 5 จึงเป็นที่มาของตำนานยุคกลางที่กล่าวถึงช่วงเวลานี้ โดยเฉพาะอย่างยิ่งช่วงแรกของ "นีเบอลุงเงินลีท"
อิเล็กตรา โลเปซ

คาริสซา ริเวรา (Karissa Rivera; เกิด 23 เมษายน 1992) เป็นนักมวยปล้ำอาชีพชาวอเมริกัน เธอเซ็นสัญญากับ WWE ภายใต้ชื่อ อิเล็กตรา โลเปซ (Elektra Lopez) เธอเป็นสมาชิกของกลุ่ม Legado del Fantasma เคยปล้ำให้กับ Ring of Honor (ROH) มาก่อนภายใต้ชื่อจริงของเธอ
การออกอากาศแบบพกพา (วิทยุสมัครเล่น)

การออกอากาศแบบพกพา  นักวิทยุสมัครเล่นมีส่วนร่วมในการออกอากาศแบบพกพาโดยใช้อุปกรณ์วิทยุเมื่อออกเดินทาง ซึ่งอุปกรณ์ "พกพาได้" (portable) หมายถึงการเตรียมความพร้อมที่ช่วยให้สามารถรวบรวม การขนส่ง และใช้งานอุปกรณ์วิทยุสมัครเล่นได้อย่างรวดเร็ว สถานีแบบพกพาอาจจะประกอบด้วยอะไรก็ได้ เริ่มต้นตั้งแต่วิทยุและสายอากาศ QRP (พลังงานต่ำ) ขนาดเล็ก ไปจนถึงเครื่องรับส่งสัญญาณขนาดใหญ่ ในการเดินทางระยะไกล อุปกรณ์ดังกล่าวช่วยให้สามารถรายงานความคืบหน้า การมาถึง และบางครั้งสามารถใช้แลกเปลี่ยนข้อความด้านความปลอดภัยระหว่างการเดินทางได้
การออกอากาศแบบพกพา.
การออกอากาศแบบ "พกพา" มักจะถูกใช้งานจากนักวิทยุสมัครเล่นโดยเติม /P ต่อท้ายสัญญาณเรียกขานของตน โดยปกติแล้ว การใช้งาน /P หมายความว่าสถานีนั้น ใช้งานอยู่ห่างจากที่อยู่ของสถานีที่ตนได้รับใบอนุญาต
ข้อดีของกาออกอากาศแบบ /P ได้แก่ การใช้พื้นที่ว่างขนาดใหญ่ซึ่งสามารถสร้างสายอากาศเต็มความยาวคลื่นและสามารถใช้สายอากาศแบบลวดบนเสาสูงที่ติดตั้งกับรถพ่วงได้ หากใช้งานออกอากาศด้วยคลื่นความถี่ VHF/UHF อาจหมายถึงตำแหน่งบนยอดเขาหรือหน้าผา โดยมีแนวเส้นสายตาที่ชัดเจนจนถึงขอบฟ้า ข้อด้อยหลักคือ ใช้แหล่งกำเนิดไฟฟ้าจากเท่าที่มีอยู่เท่านั้น เนื่องจากไฟฟ้าจากโครงข่ายหลักปกติไม่สามารถใช้งานได้ การออกอากาศแบบ /P จึงอาจต้องใช้แบตเตอรี่ เครื่องกำเนิดไฟฟ้าแบบพกพา แผงโซลาร์เซลล์ และกังหันลม
หากนักวิทยุสมัครเล่นออกอากาศในทะเล จะเรียกว่า "วิทยุสมัครเล่นเคลื่อนที่ทางทะเล" (maritime mobile) ซึ่งกำกับสัญญาณต่อท้าย /MM ในการเรียกขาน 
หากนักวิทยุสมัครเล่นที่ใช้งานจากยานพาหนะ จะเรียกว่า "โมบาย" (mobile) ซึ่งกำกับสัญญาณต่อท้าย /M ในการเรียกขาน 
บางประเทศอนุญาตให้มีการเชื่อมต่อโดยตรงของเครื่องรับส่งสัญญาณสมัครเล่นกับสายโทรศัพท์ ที่เรียกว่า "โฟนแพตชิ่ง" (phone patching) ดังนั้น นักเดินทางอาจจะสามารถเรียกขานหาสถานีวิทยุสมัครเล่นอีกสถานีหนึ่ง และพูดคุยกับคนอื่นทางโทรศัพท์ได้โดยตรงผ่านทางโฟนแพตชิ่ง
สถานีกิจกรรมพิเศษ

สถานีกิจกรรมพิเศษ หรือ สถานีวิทยุสมัครเล่นสําหรับกิจกรรมพิเศษ  ในกิจการวิทยุสมัครเล่น สถานีกิจกรรมพิเศษ คือการออกอากาศพิเศษเพื่อเฉลิมฉลอง การรำลึกถึงเหตุการณ์พิเศษ หรือประวัติศาสตร์ มักจะมีสัญญาณเรียกขานพิเศษที่กำหนดเองได้ โดยทั่วไปสถานีเหล่านี้จะออกอากาศในช่วงเวลาสั้น ๆ และมีบัตรยืนยันการติดต่อพิเศษเพื่อรำลึกถึงกิจกรรมนี้
สถานีกิจกรรมพิเศษที่ได้รับอนุญาตในสหรัฐ มักจะมีสัญญาณเรียกขานแบบพิเศษ 1x1
ตัวอย่าง.
ไทย.
ในประเทศไทยมีสถานีกิจกรรมพิเศษในสัญญาณเรียกขานพิเศษส่วนใหญ่ในช่วงวันครบรอบเฉลิมพระชนมพรรษา ทั้งรัชกาลที่ 9 และรัชกาลที่ 10 และกิจกรรมพิเศษที่สำคัญเกี่ยวกับเหตุการณ์สำคัญ เช่น
สหรัฐ.
พิพิธภัณฑ์สงครามโลกครั้งที่หนึ่งแห่งชาติ ที่อนุสรณ์สถานลิเบอร์ตี้ ในเมืองแคนซัสซิตี้ รัฐมิสซูรี จะมีการจัดกิจกรรมพิเศษในอีก 6 ปีข้างหน้า เนื่องในโอกาสครบรอบหนึ่งร้อยปีของมหาสงคราม ภายใต้สัญลักษณ์เรียกขาน WW1USA
สัญญาณเรียกขานกิจกรรมพิเศษพิพิธภัณฑ์ไร้สายทางการทหารในมิดแลนด์คือ GB0MWM และสามารถรับฟังได้ทุกย่านความถี่ ผู้เยี่ยมชมพิพิธภัณฑ์ที่มีใบอนุญาตวิทยุแฮมสามารถร่วมออกาอากาศได้ นอกจากนี้ USS South Dakota Wireless Association N0EBC ยังเปิดใช้งานพิพิธภัณฑ์และอนุสรณ์สถานสำหรับสมาชิกเรือและลูกเรือของเรือประจัญบานยุคสงครามโลกครั้งที่สอง USS South Dakota BB57 ซึ่งตั้งอยู่ในเมืองซูฟอลส์ รัฐเซาท์ดาโคตา ในทุกวันทหารผ่านศึก วันที่ 11 พฤศจิกายน มักจะอยู่ภายใต้การเรียก 1x1 W0V
โศกนาฏกรรม 9 เมษายน

โศกนาฏกรรม 9 เมษายน หรือ การสังหารหมู่ในทบิลีซี เป็นเหตุการณ์ในทบิลีซี รัฐโซเวียตจอร์เจีย เมื่อวันที่ 9 เมษายน 1989 เมื่อการเดินขบวนประท้วงต่อต้านโซเวียตและเรียกร้องเอกราชถูกกองทัพโซเวียตปราบปรามอย่างรุนแรง เป็นผลให้มีผู้เสียชีวิต 21 ราย บาดเจ็บหลายร้อยคน วันที่ 9 เมษายนของทุกปีในประเทศจอร์เจียได้รับการจดจำในฐานะ "วันแห่งความเป็นปึกแผ่นของชาติ" (, อักษรโรมัน:) เป็นวันหยุดราชการของประเทศ
การประท้วงดำเนินมาถึงจุดสูงสุดในวันที่ 4 เมษายน 1989 เมื่อชาวจอร์เจียหลายพันคนรวมตัวกันที่ด้านหน้าอาคารรัฐสภาบนถนนรุสตาเวลีในทบิลีซี ผู้ประท้วงจัดการเดินขบวนและบางส่วนทำการอดอาหารประท้วง เรียกร้องให้มีการฟื้นฟูสถานะเอกราชของจอร์เจีย และให้มีการลงโทษกลุ่มแบ่งแยกดินแดนอับฮัซ เจ้าหน้าที่ทางการของโซเวียตไม่สามารถควบคุมสถานการณ์ในทบิลีซีได้ เลขาธิการพรรคคอมมิวนิสต์จอร์เจีย ยุมเบร์ ปาตียัชวีลี ได้ร้องขอไปทางสหภาพโซเวียตเพื่อส่งกองกำลังเข้ามาควบคุมสถานการณ์และประกาศสถานการณ์ฉุกเฉิน
ในเย็นวันที่ 8 เมษายน 1989 นายพล อีกอร์ โรดีโอนอฟ ผู้บังคับบัญชามณฑลทหารทรานส์คอเคซัส สั่งการให้เคลื่อนกำลังพลไปยังทบิลีซี พระสังฆราชแห่งจอร์เจีย อีลียาที่สอง ได้แถลงต่อผู้ชุมนุมให้เดินทางออกจากบริเวณอาคารที่ทำการของรัฐเนื่องจากเริ่มสังเกตเห็นรถถังในบริเวณ การประกาศนี้มีขึ้นไม่นานก่อนที่โซเวียตจะเริ่มโจมตี กระนั้นผู้ประท้วงปฏิเสธที่จะออกจากบริเวณ ตำรวจท้องถิ่นของจอร์เจียยังถูกสั่งปลดอาวุธทั้งหมดไม่นานก่อนกองทัพของโซเวียตจะเข้ามาโจมตี
ที่เวลา 3:45 น. ของวันที่ 9 เมษายน กองทัพของโซเวียตภายใต้การนำของโรดีโอนอฟเข้าปิดล้อมผู้ชุมนุม ในภายหลังเขาได้กล่าวอ้างในบทสัมภาษณ์ว่ากองทัพโซเวียตซึ่งไม่มีอาวุธได้ถูกผู้ชุมนุมโจมตีด้วยก้อนหิน โซ่เหล็ก และแท่งเหล็ก ขณะเข้าไปปิดล้อม กองกำลังของโซเวียตได้รับคำสั่งจากเขาให้สลายการชุมนุมโดยไม่สนวิธีการ
หนึ่งในเหยื่อเป็นเด็กหญิงวัย 16 ปีที่ถูกทหารไล่ล่าและใช้ตะบองฟาดจนถึงแก่ชีวิตบนบันไดทางขึ้นอาคารรัฐสภา เธอเสียชีวิตจากบาดแผลกระทบกระเทือนเข้าที่ศีรษะและทรวงอก ร่างของเธอถูกแม่ของเธอซึ่งบาดเจ็บเช่นกัน ค่อย ๆ ลากออกไปจากพื้นที่ การโจมตีนี้มีผู้อัดวิดีโอไว้ได้จากระเบียงของอาคารจากฝั่งตรงข้าม วิดีโอดังกล่าวถูกนำมาใช้ประโยชน์ในการสอบสวนเหตุการณ์โดยนักการเมือง อานาโตลี ซ็อบชัก มีรายงานว่าทหารทำการวิ่งไล่ล่าทำร้ายผู้ชุมนุม มากกว่าที่จะเป็นการสลายฝูงชน โดยมีการใช้ก๊าซซีเอ็น และ ซีเอส ต่อผู้ชุมนุม ซึ่งออกฤทธิ์ให้เกิดการอาเจียน ปัญหาทางเดินหายใจ และทำให้เกิดอาการอัมพาตชั่วคราว ในวิดีโอที่นักข่าวอัดได้ยังแสดงให้เห็นว่าทหารทำการปิดกั้นไม่ให้แพทย์และรถพยาบาลเข้าไปช่วยเหลือผู้บาดเจ็บ และมีรถพยาบาลถูกทหารโจมตีเช่นกัน และมีภาพจากวิดีโอหนึ่งซึ่งแสดงให้เห็นชายหนุ่มใช้แท่งไม้ทุบตีรถถังของโซเวียตซึ่งกลายมาเป็นภาพสัญลักษณ์ของการต่อต้านโซเวียตในจอร์เจีย
ยอดเสียชีวิตจำนวนมากเกิดจากการเหยียบกันตายเนื่องจากทุกคนพยายามหลีกหนีออกจากบริเวณ ยอดผู้เสียชีวิตเบื้องต้นอยู่ที่ 19 ราย ในจำนวนนี้เป็นสตรี 17 ราย ผลการชันสูตรสรุปสาเหตุการเสียชีวิตทุกรายเป็นการขาดอากาศเสียชีวิต ยกเว้นเพียงหนึ่งรายที่เสียชีวิตจากการบาดเจ็บรุนแรงต่อสมองและกะโหลกศีรษะ การขาดอากาศเสียชีวิตนี้เกิดจากทั้งการเบียดเสียดของผู้คนที่อลหม่าน และเกิดจากก๊าซพิษที่ทหารใช้
อิมอาเร็ต

อิมอาเร็ต  เป็นขนมมอลตาดั้งเดิมอย่างหนึ่ง ทำจากแป้งอบหรือทอดสอดไส้อินทผลัมบด ในภาษามอลตา คำว่า เป็นรูปพหูพจน์ของคำว่า ซึ่งแปลว่า "ที่มีรูปทรงเพชร" และสื่อถึงรูปทรงของขนม (แต่ก็มีการทำขนมชนิดนี้เป็นรูปทรงสี่เหลี่ยมผืนผ้าเช่นกัน) ขนมชนิดนี้เป็นที่นิยมมากในประเทศมอลตาโดยพบได้ทั่วไปในตลาดริมทางตลอดจนงานฉลองของหมู่บ้าน บางครั้งก็เสิร์ฟกับไอศกรีม
ในการทำอิมอาเร็ตจะนำเนื้ออินทผลัมไปบดและแต่งกลิ่นรสด้วยผิวส้ม ผิวเลมอน กานพลู และเทียนสัตตบุษย์ จากนั้นตักส่วนผสมที่ได้วางตรงกลางแผ่นแป้งแล้วห่อม้วน เนื่องจากม้วนแป้งมีความยาว จึงต้องตัดออกเป็นชิ้น ๆ ก่อนจะนำไปอบหรือทอดในน้ำมันท่วม
อิมอาเร็ตมีต้นกำเนิดมาจากชาวอาหรับซึ่งนำขนมชนิดนี้เข้ามาเผยแพร่ระหว่างการรุกรานมอลตาระหว่าง ค.ศ. 870 ถึงคริสต์ศตวรรษที่ 11 ขณะเดียวกันในตูนิเซียทางฝั่งแอฟริกาเหนือก็มีขนมที่มีลักษณะคล้ายกับอิมอาเร็ต คือ มักรูฎ ซึ่งยังเป็นที่นิยมในแอลจีเรียและโมร็อกโกในชื่อเรียกอื่น ๆ
อัยน์ตุฟฟีฮา

อัยน์ตุฟฟีฮา  เป็นอ่าวและหาดทรายสีเข้มซึ่งตั้งอยู่ในหมู่บ้านลิมจาร์ ประเทศมอลตา อ่าวนี้อยู่ห่างจากโกลเดินเบย์ไปทางทิศใต้ 345 เมตร มีความพลุกพล่านน้อยกว่าโกลเดินเบย์และมีทั้งชาวมอลตาและนักท่องเที่ยวเข้ามาเที่ยว ก่อนถึงชายหาดแห่งนี้จะต้องเดินลงเนินไปตามบันไดประมาณ 200 ขั้น บริเวณชายหาดมีร้านกาแฟตั้งอยู่ที่เชิงบันไดทางเข้า บนยอดหน้าผาทางทิศตะวันตกของอ่าวอัยน์ตุฟฟีฮามีหอรักษาการณ์เก่าแก่ สร้างขึ้นใน ค.ศ. 1637
รายชื่อผลงานเพลงของจีเอ็มเอ็มทีวี

ปัจจุบัน จีเอ็มเอ็มทีวีผลิตและสร้างสรรค์ผลงานเพลงประกอบละครและซีรีส์ภายใต้ค่ายเพลง 2 ค่ายเพลง คือ จีเอ็มเอ็มทีวี เรคคอร์ด และ ไรเซอร์ มิวสิค บทความนี้รวบรวมผลงานเพลงและคอนเสิร์ตของทั้ง 2 ค่ายข้างต้น
จีเอ็มเอ็มทีวี เรคคอร์ด.
เดิมนั้น จีเอ็มเอ็มทีวีผลิตและสร้างสรรค์ผลงานเพลงประกอบละครและซีรีส์ภายใต้ค่ายเพลง จีเอ็มเอ็มทีวี เรคคอร์ด โดยโปรดิวเซอร์เพลงอิสระ ซึ่งศิลปินผู้ขับร้องมีทั้งศิลปินในสังกัด ศิลปินในสังกัดเครือข่ายของจีเอ็มเอ็ม แกรมมี่ และศิลปินอิสระ
ไรเซอร์ มิวสิค.
จีเอ็มเอ็มทีวีได้เปิดเผยค่ายเพลงใหม่ในเครือชื่อ ไรเซอร์ มิวสิค เมื่อวันที่ 20 มกราคม พ.ศ. 2566 ประกอบไปด้วยศิลปินในสังกัด 3 คนแรก ได้แก่ พีรวัส แสงโพธิรัตน์, วชิรวิชญ์ ชีวอารี และ กรภัทร์ เกิดพันธุ์
ต่อมาในวันที่ 5 เมษายน พ.ศ. 2566 จีเอ็มเอ็มทีวีได้จัดงานแถลงข่าวเปิดตัวค่ายไรเซอร์ มิวสิค อย่างเป็นทางการ ในชื่อ "Get Rising To Riser" พร้อมเปิดตัวผู้บริหารค่ายเพลงอย่าง ธนทัต ชัยอรรถ และศิลปินในสังกัดอีก 2 กลุ่ม คือ ไลแคน (LYKN) บอยกรุปผู้ชนะจากรายการ โปรเจกต์ อัลฟ่า และซิสซี่ เกิร์ลกรุปที่เดิมเคยอยู่ภายใต้สังกัดจีเอ็มเอ็มทีวี เรคคอร์ด
สัตยาธิษฐาน

สัตยาธิษฐาน  เป็นละครโทรทัศน์ไทยปี 2562 ออกอากาศทางช่อง 3 เอชดี ตั้งแต่วันที่ 1 สิงหาคม ถึง 11 กันยายน 2562 จำนวน 12 ตอน นำแสดงโดยยุกต์ ส่งไพศาล และเดียร์น่า ฟลีโป ละครที่สลับระหว่างกรุงเทพฯ ยุคปัจจุบันและสยามศตวรรษที่ 19 บอกเล่าเรื่องราวของคู่รักที่กลับมาพบกันในยุคปัจจุบันด้วยการกลับชาติมาเกิด ส่วนประวัติศาสตร์ของละครครอบคลุมประมาณ 20 ปีระหว่างรัชสมัยและการสวรรคตของพระบาทสมเด็จพระจอมเกล้าเจ้าอยู่หัว และรัชสมัยของพระบาทสมเด็จพระจุลจอมเกล้าเจ้าอยู่หัวพระราชโอรสของพระองค์ผู้ยกเลิกระบบทาสในสยาม
เรื่องย่อ.
ภาคิน (ยุกต์ ส่งไพศาล) เกิดในตระกูลที่ร่ำรวย เขาต้องเผชิญกับฝันร้ายของการถูกประหารชีวิตด้วยดาบซ้ำแล้วซ้ำอีกมาตั้งแต่เด็ก หลังจากถูกส่งไปเรียนต่อที่ต่างประเทศเพื่อหลีกหนีจากฝันร้ายนี้ เขากลับมากรุงเทพฯ เพียงเพื่อพบว่าฝันร้ายนี้กลับมาหาเขาอีกครั้ง ซึ่งพ่อแม่ของเขาไม่เชื่อเพราะมันเป็นแค่ความฝัน ในขณะที่อุบล (พิศมัย วิไลศักดิ์) ย่าของเขาคอยสนับสนุน ทั้งสองปรึกษากับพระภิกษุรูปหนึ่งซึ่งสรุปว่าภาคินดูเหมือนจะจำการกลับชาติมาเกิดได้ วันหนึ่งภาคินได้พบกับรสวัลค์ (เดียร์น่า ฟลีโป) ซึ่งมีหน้าตาเหมือนผู้หญิงในอดีต
โนสลีฟส์

โนสลีฟส์ (#เปลี่ยนทาง ,) เป็นกลุ่มนักร้องไอดอลย่อยของเอเคบีโฟร์ตีเอตจากสมาชิกทีมเอ ก่อตั้งโดย ยาซูชิ อากิโมโตะ กลุ่มที่เรียกกันทั่วไปว่า no3b ชื่อฉบับสไตล์ของกลุ่ม ซึ่งเป็นคำว่าวาเซย์เอโงะเรียกเสื้อผ้าแขนกุด
ถ้วยรางวัล

ถ้วยรางวัล  เป็นสิ่งเตือนใจที่เป็นรูปธรรมและคงทนถึงความสำเร็จที่เฉพาะเจาะจง โดยทำหน้าที่เป็นการยอมรับหรือเป็นหลักฐานแห่งความดี โดยทั่วไปจะมีการมอบถ้วยรางวัลสำหรับการแข่งขันกีฬา ตั้งแต่กีฬาเยาวชนไปจนถึงกีฬาระดับอาชีพ นอกจากนี้ ยังมีการมอบถ้วยรางวัลสำหรับความสำเร็จในด้านวิชาการ ศิลปะและความบันเทิง ธุรกิจ การทหาร รางวัลวิชาชีพ การบริการชุมชน การล่าสัตว์ และความสำเร็จด้านสิ่งแวดล้อม ในหลายบริบท โดยเฉพาะอย่างยิ่งในกีฬา เหรียญรางวัล (หรือแหวนในอเมริกาเหนือ) มักจะมอบให้เป็นถ้วยรางวัลหรือพร้อมกับถ้วยรางวัลแบบดั้งเดิม
ถ้วยรางวัล ในภาษาอังกฤษคือ Trophy มาจากภาษากรีก "" หมายถึง อาวุธ มาตรฐาน ทรัพย์สินอื่นๆ หรือเชลยมนุษย์และอวัยวะของร่างกาย (เช่น การล่าศีรษะ) ที่ถูกจับในสนามรบ ถ้วยรางวัลสงครามเหล่านี้สร้างขึ้นเพื่อรำลึกถึงชัยชนะทางทหารของรัฐ กองทัพ หรือนักรบรายบุคคล ในการสู้รบสมัยใหม่ การรับถ้วยรางวัลเป็นสิ่งที่ท้อแท้ แต่ความรู้สึกของคำนี้สะท้อนให้เห็นในการล่าสัตว์เพื่อรางวัล และถ้วยรางวัลของมนุษย์ที่รวบรวมโดยฆาตกรต่อเนื่อง
เคเอ็มมอลตาแอร์ไลน์

เคเอ็มมอลตาแอร์ไลน์  เป็นสายการบินประจำชาติของประเทศมอลตา โดยมีฐานการบินและสำนักงานใหญ่ที่ท่าอากาศยานนานาชาติมอลตา สายการบินเริ่มดำเนินงานในวันที่ 31 มีนาคม ค.ศ. 2024 เป็นการทดแทนแอร์มอลตา สายการบินประจำชาติเดิมของประเทศ เคเอ็มมอลตาแอร์ไลน์ให้บริการเที่ยวบินสู่จุดหมายปลายทาง 17 แห่งในยุโรป
จุดหมายปลายทาง.
ณ เดือนเมษายน ค.ศ. 2024 เคเอ็มมอลตาแอร์ไลน์ให้บริการเที่ยวบินสู่จุดหมายปลายทางต่างๆ ดังต่อไปนี้:
ข้อตกลงการบินร่วม.
ณ เดือนเมษายน ค.ศ. 2024 เคเอ็มมอลตาแอร์ไลน์ได้ทำข้อตกลงการบินร่วมกับสายการบินดังต่อไปนี้:
ฝูงบิน.
ณ เดือนเมษายน ค.ศ. 2024 เคเอ็มมอลตาแอร์ไลน์มีเครื่องบินประจำการในฝูงบินดังนี้:
เคเอ็มมอลตาแอร์ไลน์มีอายุฝูงบินเฉลี่ย 5.4 ปี
มอลตาแอร์

มอลตาแอร์  เป็นสายการบินราคาประหยัดสัญชาติมอลตา โดยมีฐานการบินที่ท่าอากาศยานนานาชาติมอลตาและท่าอากาศยานมิลาโนมัลเปนซา สายการบินเป็นกิจการร่วมค้าระหว่างไรอันแอร์และรัฐบาลมอลตา
เริ่มแรกมอลตาแอร์ดำเนินงานด้วยโบอิง 737-800 จำนวนหกลำที่โอนย้ายมาจากไรอันแอร์ และมีแผนที่จะให้บริการเที่ยวบินสู่จุดหมายปลายทาง 66 แห่งจากมอลตาพร้อมแผนที่ขยายเครือข่ายในอนาคต แต่ก็ต้องพับแผนลงไปในเดือนพฤษภาคม ค.ศ. 2020 เมื่อเกิดการระบาดทั่วของโควิด-19 จนต้องลดจำนวนนักบินมากถึงหนึ่งในสามของทั้งหมด
ประวัติ.
ในวันที่ 9 มิถุนายน ค.ศ. 2019 ไรอันแอร์ประกาศถึงความร่วมมือกับรัฐบาลมอลตาที่จะจัดตั้งสายการบินลูกแห่งใหม่ในประเทศด้วยชื่อ มอลตาแอร์ ซึ่งจะให้บริการเที่ยวบินสู่จุดหมายปลายทาง 61 แห่งของไรอันแอร์จากมอลตาด้วยฝูงบินหกลำ โดยเครื่องบินทั้งหมดในฝูงบินจะจดทะเบียนในมอลตาพร้อมกับการสร้างโรงเก็บเครื่องบินที่ท่าอากาศยานนานาชาติมอลตา ไรอันแอร์จะโอนย้ายการดำเนินงานทั้งหมดในประเทศมอลตาให้กับสายการบินใหม่นี้ อีกทั้งยังมีแผนที่จะเพิ่มฝูงบินจากโบอิง 737-800 จำนวน 6 ลำเป็น 10 ลำพร้อมกับติดชื่อมอลตาแอร์บนฝูงบินภายในกลางปี 2020
ในวันที่ 20 กันยายน ค.ศ. 2019 ได้มีรายงานถึงการพบเครื่องบินของไรอันแอร์ที่มีข้อความ "operated by Malta Air" ติดอยู่บริเวณส่วนหัวของเครื่องบินที่ท่าอากาศยานลอนดอนสแตนสเต็ด และมีรายงานในลักษณะนี้จนถึงปลายเดือนกันยายน ค.ศ. 2019 รวมถึงมีรายงานเกี่ยวกับคู่มือความปลอดภัยบนเครื่องบินและการประกาศบนเครื่องบินที่เปลี่ยนแปลงไป อย่างไรก็ตามยังคงไม่มีการประกาศยังเป็นทางการจากสายการบิน
ในช่วงเดือนพฤษภาคม ค.ศ. 2020 เมื่อมอลตาแอร์ได้รับผลกระทบจากการระบาดทั่วของโควิด-19 สายการบินจำเป็นต้องลดจำนวนนักบินและพนักงานต้อนรับบนเครื่องบินเป็นจำนวนมาก หลังจากเดิมที่เสนอลดเงินเดือนพนักงานลง 10% นักบิน 20 คนและพนักงานต้อนรับ 40 คนจากทั้งหมด 179 คนถูกยกเลิกสัญญาจ้างในวันที่ 30 มิถุนายน ค.ศ. 2020
ในเดือนกรกฎาคม ค.ศ. 2021 มอลตาแอร์รับมอบโบอิง 737 แมกซ์ 200 ลำแรก เครื่องบินลำดังกล่าว (ทะเบียน 9H-VUE) เป็นเครื่องบินลำแรกที่สวมลวดลายมอลตาแอร์แบบเต็ม และเป็นเครื่องบินที่มอลตาแอร์ได้รับมอบจากบริษัทผู้ผลิตโดยตรง ในขณะที่โบอิง 737-800 ลำก่อนๆ ได้โอนย้ายมาจากไรอันแอร์
จุดหมายปลายทาง.
มอลตาแอร์เดิมมีแผนที่จะให้บริการเที่ยวบินสู่จุดหมายปลายทาง 66 แห่งจากฐานการบินที่ท่าอากาศยานนานาชาติมอลตา ในปี 2020 โดยนอกเหนือจากเส้นทางที่ดำเนินงานต่อจากไรอันแอร์แล้ว ยังได้เปิดเส้นทางบินเพิ่มสู่จุดหมายปลายทางในแพฟอส บรินดิซี ตราปานี ตรีเยสเต นีช และซานเตียโกเดกอมโปสเตลา มอลตาแอร์จะให้บริการเที่ยวบินสู่ดับลินและเวียนนาตั้งแต่วันที่ 1 เมษายน ค.ศ. 2020 ปัจจุบันมอลตาแอร์ให้บริการเที่ยวบินจาก/สู่ท่าอากาศยานมิลาโนแบร์กาโมเป็นหลัก และให้บริการจากฐานการบินของไรอันแอร์ในอิตาลี เยอรมนี โรมาเนีย ฝรั่งเศส และบางส่วนในสวีเดนภายใต้ไรอันแอร์
ฝูงบิน.
ณ เดือนธันวาคม ค.ศ. 2024 มอลตาแอร์มีเครื่องบินประจำการในฝูงบินดังนี้:
มอลตาแอร์มีอายุฝูงบินเฉลี่ย 7.5 ปี
การสังหารหมู่ที่พะโค

การสังหารหมู่ที่พะโคเป็นเหตุฆาตกรรมหมู่พลเมืองในนครพะโค ประเทศพม่า ที่เกิดขึ้นเมื่อวันที่ 9 เมษายน 2021 โดยกองทัพพม่าและตำรวจพม่าก่อการฆาตกรรมพลเมืองอย่างน้อย 82 ชีวิต ในเวลานั้น เหตุการณ์นี้เป็นการฆาตกรรมหมู่ที่มียอดเสียชีวิตสูงสุดในประเทศนับตั้งแต่เกิดการรัฐประหาร และเกิดขึ้นไม่นานหลังจากการสังหารหมู่ที่ไหลง์ทะยาเมื่อเดือนก่อน เหตุการณ์นี้เหตุการณ์เดียวคิดเป็น 40% ของยอดผู้เสียชีวิตที่เป็นผลเมืองในพม่าในเดือนเมษายน 2021
การโจมตีเริ่มต้นที่เวลาตีสี่โดยมีทหารรวม 250 นายเข้าบุกรุกบ้านเรือนในเขตชินสอบู (Shinsawbu), นันตอว์ยา (Nantawya), มอว์กัน (Hmawkan) และ ปนนาซู (Ponnasu) ระหว่างถนนมากาดิต (Magadit) กับถนนซันตอว์วีน (Sandawtwin) ไม่ไกลจากพระราชวังกัมโพชธานี และภายในเวลาตีห้า 5 กองกำลังของรัฐเริ่มทำการกราดยิงผู้ประท้วงโดยไม่เลือกหน้า โดยใช้อาวุธสงคราม พลเมืองบางส่วนสู้กลับด้วยการปาสิ่งของและประทัดใส่ เจ้าหน้าที่ทหารสามารถเข้าควบคุมสถานการณ์ในพะโคได้ในเวลาสิบโมงเช้า การโจมตีโดยทหารยังพุ่งเป้าไปที่กลุ่มบุคลากรทางการแพทย์ฉุกเฉิน และมีเหยื่อหลายคนเสียชีวิตจากเสียเลือดมาก
การประกาศสงครามต่อญี่ปุ่นของสหราชอาณาจักร

สหราชอาณาจักรประกาศสงครามต่อจักรวรรดิญี่ปุ่น ในวันที่ 8 ธันวาคม พ.ศ. 2484 ภายหลังการโจมตีของญี่ปุ่นในบริติชมาลายา, สิงคโปร์, และฮ่องกง เมื่อวันก่อน (วันเดียวกันตามเวลาของมาลายาและฮ่องกง) รวมถึงการทิ้งระเบิดกองเรือสหรัฐที่เพิร์ลฮาร์เบอร์
ภูมิหลัง.
สหราชอาณาจักรได้ทำการประกาศสงครามต่อนาซีเยอรมนี เมื่อวันที่ 3 กันยายน พ.ศ. 2482 สองวันหลังจากสงครามเริ่มปะทุในทวีปยุโรป โดยจักรวรรดิญี่ปุ่นและนาซีเยอรมนีได้ลงนามในกติกาสัญญาต่อต้านโคมินเทิร์น ในปี พ.ศ. 2479 เพื่อตอบโต้ต่อภัยคุกคามจากลัทธิคอมมิวนิสต์ของสหภาพโซเวียต ต่อมาในช่วงการเจรจากับฝ่ายบริหารของประธานาธิบดีสหรัฐ แฟรงคลิน ดี. โรเซอเวลต์ นายกรัฐมนตรีสหราชอาณาจักร วินสตัน เชอร์ชิล ได้สัญญาว่าจะประกาศสงคราม "ภายในหนึ่งชั่วโมง" หลังการโจมตีของญี่ปุ่นต่อสหรัฐ
เมื่อวันที่ 7/8 ธันวาคม พ.ศ. 2484 ญี่ปุ่นได้ทำการโจมตีดินแดนของสหราชอาณาจักรและสหรัฐในเอเชียตะวันออกเฉียงใต้และแปซิฟิกกลางด้วยการโจมตีแทบจะพร้อมกัน รวมถึงการโจมตีกองเรือสหรัฐที่เพิร์ลฮาร์เบอร์
การตัดสินใจและการสื่อสาร.
สหราชอาณาจักรได้ประกาศสงครามต่อญี่ปุ่นก่อนสหรัฐเพียงเก้าชั่วโมง โดยการประกาศสงครามของสหราชอาณาจักรเกิดจากการที่ญี่ปุ่นโจมตีอาณานิคมของสหราชอาณาจักรในมาลายา, สิงคโปร์, และฮ่องกง และเนื่องจากความจริงที่ว่าสหราชอาณาจักรไม่ได้มีประเพณีทางรัฐธรรมนูญที่จะต้องได้รับความยินยอมจากรัฐสภาในการประกาศสงครามเหมือนอย่างรัฐสภาของสหรัฐ คณะรัฐมนตรีของสหราชอาณาจักรจึงสามารถประกาศสงครามได้โดยไม่ต้องปรึกษากับรัฐสภา ดังนั้นจึงสามารถดำเนินการได้รวดเร็วยิ่งขึ้น
รูอิ สึกิโยะ

รูอิ สึกิโยะ (ญี่ปุ่น: 月夜涙, โรมาจิ: Tsukiyo Rui) เป็นนักเขียนและนักประพันธ์ชาวญี่ปุ่นที่เกิดที่จังหวัดกุมมะ ประเทศญี่ปุ่น
เริ่มต้นอาชีพ.
ใน ค.ศ. 2014 เขาเริ่มเผยแพร่ซีรีส์เรื่องแรกของเขาไปยังเว็บไซต์ของโชเซ็ตสึกะ นิ นาโร และชนะรางวัล Monster Bunko Awards Grand Award ใน ค.ศ. 2015 และต่อมาเริ่มเผยแพร่ในเดือนกรกฎาคมปีเดียวกันภายใต้นิตยสาร Monster Bunko ของสำนักพิมพ์ฟุตาบาชะ
สึกิโยะ เริ่มต้นด้วยในรูปแบบไลต์โนเวลบนเว็บไซต์ใน ค.ศ. 2016 ก่อนที่จะออกอย่างเป็นทางการใน ค.ศ. 2017 ภายใต้สังกัด Kadokawa Sneaker Bunko ของสำนักพิมพ์คาโดกาวะโชเต็ง ต่อมาได้รับการดัดแปลงเป็นมังงะ แล้วก็เป็นอนิเมะ
"สุดยอดมือสังหารอวตารมาต่างโลก" เริ่มต้นเป็นเว็บซีเรียลใน ค.ศ. 2018 และออกฉายอย่างเป็นทางการใน ค.ศ. 2019 ถูกดัดแปลงเป็นมังงะและอนิเมะด้วย ทั้งไลต์โนเวลและมังงะถูกซื้อเพื่อตีพิมพ์เป็นภาษาอังกฤษใน ค.ศ. 2020 ภายใต้บริษัทYen Press
การโจมตีทางอากาศที่นันการ์ฮาร์ พ.ศ. 2560

เมื่อวันที่ 13 เมษายน 2017 กองทัพสหรัฐก่อการโจมตีทางอากาศในอำเภออาจีน จังหวัดนันการ์ฮาร์ ในทางตะวันออกของประเทศอัฟกานิสถาน ใกล้กับพรมแดนประเทศปากีสถาน การโจมตีในครั้งนี้ใช้ระเบิดชนิดมิใช่ปรมาณูที่มีอานุภาพมากที่สุดในคลังแสงของสหรัฐ ซึ่งคือ จีบียู-42/บี แมสซีฟออร์ดแนนซ์แอร์บลาสต์ (MOAB) โดยมีเป้าหมายเพื่อทำลายอุโมงค์ที่กลุ่มก่อการร้ายรัฐอิสลาม-แคว้นโฆราซัน (IS-KP) ใช้งาน
ระเบิดถูกทิ้งจากประตูส่งของส่วนหลังของอากาศยานล็อกฮีด เอ็มซี-130 ของกองทัพอากาศสหรัฐ ทางการอัฟกันรายงานในวันที่ 15 เมษายน 2017 ว่ากองกำลังของ IS-KP รวม 96 รายถูกสังหารในการโจมตีนี้ ในจำนวนนี้เป็นระดับผู้บังคับบัญชา 4 คน โดยในบรรดาผู้เสียชีวิตยังมีผู้ถือสัญชาติอินเดีย ปากีสถาน บังกลาเทศ และฟิลิปปินส์ และรายงานทางการปฏิเสธว่ามีพลเมืองเสียชีวิต
น่าเสียดายที่ทางการอัฟกานิสถานรายงานว่าสามารถกำจัดกลุ่มก่อการร้ายได้ 94 ราย รวมทั้งผู้บัญชาการ 4 ราย โดยไม่มีพลเรือนเสียชีวิต แม้ว่าแหล่งข่าวในพื้นที่จะโต้แย้งเรื่องนี้ก็ตาม
จังหวัดนันการ์ฮาร์

นันกัรฮาร์ (ปาทาน: #เปลี่ยนทาง ; ดารี: #เปลี่ยนทาง ; Nangarhār) เป็นหนึ่งใน 34 จังหวัดของประเทศอัฟกานิสถาน ตั้งอยู่ทางตะวันออกของประเทศ มีอาณาเขตติดต่อกับจังหวัดโลการ์, คาบูล, ลัฆมัน และ คูนาร์ และประเทศปากีสถาน จังหวัดแบ่งการปกครองเป็น 22 อำเภอ และมีประชากรประมาณ 1,735,531 คน มากเป็นอันดับสามในประเทศ เมืองหลวงของจังหวัดคือจะลาลาบาด จังหวัดนันการ์ฮาร์นี้เป็นที่รู้จักจากสถานที่ท่องเที่ยวเช่นดารุนตา
สโมสรฟุตบอลโรงสีแม่ใจธนะโชติวัฒน์ พะเยา ในฤดูกาล 2566–67

ฤดูกาล 2566–67 เป็นฤดูกาลที่ 3 ของ สโมสรฟุตบอลโรงสีแม่ใจธนะโชติวัฒน์ พะเยา ในการแข่งขันฟุตบอลที่จัดขึ้นโดยสมาคมฟุตบอลแห่งประเทศไทย โดยเป็นฤดูกาลที่ 2 ในการแข่งขันฟุตบอลระดับลีกอาชีพ 
โดยในฤดูกาลนี้ ประจักษ์ เวียงสงค์ หัวหน้าผู้ฝึกสอนที่พาทีมจบฤดูกาลด้วยอันดับ 3 ในไทยลีก 3 ฤดูกาล 2565–66 – โซนภาคเหนือ ได้ขอลาออกไปในเดือนตุลาคม 2566 สโมสรจึงได้แต่งตั้งให้ พิชิตพงษ์ เฉยฉิว อดีตกองกลางทีมชาติไทย และอดีตผู้ฝึกสอนของเมืองเลย ยูไนเต็ด เข้ามาคุมทีมแทน
"ข้อมูล ณ 18 กุมภาพันธ์ 2567"
"สถิติการลงสนามและการยิงประตูรวมการแข่งขันทุกรายการ"
 "ณ วันที่ 18 กุมภาพันธ์ 2567"
จีบียู-43/บี โมแอบ

จีบียู-43/บี ยุทโธปกรณ์ระเบิดทางอากาศชนิดมหึมา (โมแอบ MOAB , ในภาษาปากหมายถึง "มาเตอร์ออฟออลล์บอมส์"; mother of all bombs, โคตรแม่ระเบิด) เป็นระเบิดพลังงานสูงที่พัฒนาขึ้นสำหรับกองทัพสหรัฐ โดยแอลเบิร์ต แอล ไวมอตส์ ยูเนียร์ (Albert L. Weimorts, Jr.) จากห้องทดลองค้นคว้ากองทัพอากาศ ระเบิดนำมาทดลองเป็นครั้งแรกในปี 2003 โดยในขณะยังพัฒนาอยู่ ระเบิดโมแอบได้รับการบรรยายไว้ว่าเป็นระเบิดที่อานุภาพร้ายแรงที่สุดในสรรพาวุธที่ไม่ได้เป็นอาวุธปรมาณูทั้งหมดของสหรัฐ ระเบิดนี้ออกแบบมาสำหรับอากาศยานซี-130 เฮอร์คิวลีสใช้ทิ้งระเบิด โดยเฉพาะรุ่น เอ็มซี-130อี คอมแบตแทลอน วัน (MC-1300E Combat Talon I) หรือ เอ็มซี-130เอช คอมแบตแทลอน ทูว์ (MC-130H Combat Talon II) ชื่อและชื่อเล่นของระเบิดได้แรงบันดาลใจมาจากประธานาธิบดีอิรัก ซัดดัม ฮุสเซน ที่เคยร้องขอ "โคตรแม่การรบ" ("Umm al-Ma'arik"; mother of all battles) ในระหว่างสงครามอ่าวในปี 1991
ระเบิดโมแอบถูกใช้งานครั้งแรกในการศึกจริงในการทิ้งระเบิดทางอากาศเมื่อวันที่ 13 เมษายน 2017 ใส่อุโมงค์ของรัฐอิสลาม-แคว้นโฆราซันในจังหวัดนันการ์ฮาร์ ประเทศอัฟกานิสถาน
ลูกีโน วิสกอนตี

ลูกีโน วิสกอนตี ดี โมโดรเน  เป็นผู้สร้างภาพยนตร์ ผู้กำกับภาพยนตร์/ละคร และผู้เขียนบทละครชาวอิตาลี เขาเป็นหนึ่งในบิดาแห่งภาพยนตร์สัจนิยมแนวใหม่  และต่อมาก็เน้นสร้างภาพยนตร์ที่มีรายละเอียดวิจิตรหรูหรา ภายใต้หัวข้อประวัติศาสตร์ ความงาม และความเสื่อมของยุโรป โดยเฉพาะการพังทลายของชนชั้นขุนนางและชนชั้นกระฎุมพี
ลูกีโน วิสกอนตี เกิดในตระกูลขุนนางของนครมิลาน และมีบรรดาศักดิ์เป็น เคานต์แห่งโลนาเตปอซโซโล  ด้วยเหตุนี้ เขาจึงมีความใกล้ชิดกับวงการศิลปะระดับโลก วิสกอนตีเริ่มงานในประเทศฝรั่งเศสในตำแหน่งผู้ช่วยผู้กำกับ ต่อมาในปี 1943 ภาพยนตร์เรื่อง งานชิ้นแรกที่เขากำกับก็ออกฉายรอบปฐมทัศน์และถูกรัฐบาลเผด็จการฟาสซิสต์สั่งห้ามฉาย ด้วยเป็นภาพยนตร์ที่ฉายความเป็นชนชั้นแรงงานออกมาอย่างโจ่งแจ้ง แต่ในปัจจุบัน ภาพยนตร์ดังกล่าวมีชื่อเสียงในฐานะงานยุคบุกเบิกของวงการภาพยนตร์อิตาลี
พรรคกะตาอิบ

พรรคกะตาอิบ หรือชื่อทางการ พรรคกะตาอิบ – พรรคประชาธิปไตยสังคมเลบานอน (', Kataeb Party – Lebanese Social Democratic Party) หรือรู้จักในชื่อ ฟาลังจิส (Phalanges) เป็นพรรคการเมืองฝ่ายขวาคริสต์ในประเทศเลบานอน สถาปนาขึ้นโดยปิแอร์ กิมายิล ในปี 1936 พรรคและปีกกองกำลังกึ่งกองทัพมีบทบาทสำคัญในสงครามกลางเมืองเลบานอน (1975–1990), ในการต่อต้านกองกำลังปาเลสไตน์ในประเทศ และร่วมรบกับอิสราเอล ลูกชายคนเล็กของปิแอร์ บะชีร์ ซึ่งเคยเป็นผู้นำกองกำลังของกะตออิบ เคยได้รับเลือกตั้งเป็นประธานาธิบดีในปี 1982 แต่ถูกลอบสังหารก่อนจะเข้ารับตำแหน่ง โดยพี่ชายของเขา อามีน ขึ้นดำรงตำแหน่งแทน และนำพาพรรคผ่านช่วงสงครามกลางเมือง พรรคเริ่มเสื่อมความนิยมลงในปลายทศวรรษ 1980s ถึง 1990s และกลับมาอีกครั้งในทศวรรษ 2000s โดยปัจจุบันครองตำแหน่งเป็นฝ่ายค้านในรัฐสภาเลบานอน โดยมี 4 ที่นั่งจาก 128 ในรัฐสภาเลบานอน
เกาะมอลตา

มอลตา  หรือ มาลตา  เป็นเกาะหนึ่งของประเทศมอลตา เป็นเกาะที่ใหญ่ที่สุดและมีประชากรมากที่สุดในบรรดาเกาะหลัก 3 เกาะที่ประกอบกันเป็นกลุ่มเกาะมอลตา เกาะนี้ตั้งอยู่ในทะเลเมดิเตอร์เรเนียน ทางทิศใต้ของประเทศอิตาลีและทางทิศเหนือของประเทศลิเบีย ทางทิศตะวันออกเฉียงใต้ของเกาะที่เล็กกว่าอย่างเกาะโกโซ (อาวเด็ช) และเกาะโกมีโน (เก็มมูนา) บางครั้งมีผู้เรียกเกาะนี้ว่า เกาะวัลเลตตา เพื่อแยกเกาะหลักออกจากทั้งประเทศให้ชัดเจนด้วยวัตถุประสงค์ทางสถิติ เกาะนี้มีความยาว 27 กิโลเมตร (17 ไมล์) และมีความกว้าง 14.5 กิโลเมตร (9 ไมล์) มีเนื้อที่ทั้งหมด 246 ตารางกิโลเมตร (95 ตารางไมล์) เมืองที่ใหญ่ที่สุดบนเกาะคืออีร์ราบัต (ส่วนเมืองหลวงของประเทศคือวัลเลตตา) ภูมิประเทศของเกาะประกอบด้วยเนินเขาเตี้ย ๆ และพื้นที่เกษตรกรรมขั้นบันได
เกาะโกโซ

โกโซ  หรือ อาวเด็ช  ซึ่งในสมัยโบราณเป็นที่รู้จักกันในชื่อ เกาโลส  เป็นเกาะหนึ่งของประเทศมอลตา โดยเป็นส่วนหนึ่งของกลุ่มเกาะมอลตาในทะเลเมดิเตอร์เรเนียนและเป็นเกาะที่มีขนาดใหญ่เป็นอันดับที่ 2 ในกลุ่มเกาะรองจากเกาะมอลตา
ใน พ.ศ. 2564 เกาะโกโซมีประชากรประมาณ 39,000 คน (จากประชากรมอลตาทั้งหมด 519,562 คน) บนเกาะอุดมไปด้วยแหล่งประวัติศาสตร์ต่าง ๆ เช่น หมู่วิหารจกันตียาซึ่งถือเป็นหนึ่งในสิ่งก่อสร้างตั้งพื้นอิสระที่เก่าแก่ที่สุดในโลก (ร่วมกับวิหารหินใหญ่แห่งอื่น ๆ ในมอลตา)
เกาะโกโซมีลักษณะเป็นชนบทและได้รับการพัฒนาน้อยกว่าเกาะมอลตา เกาะนี้เป็นที่รู้จักจากเนินเขาที่มีทัศนียภาพงดงามซึ่งยังปรากฏบนตราอาร์มของภาคโกโซ หน้าต่างสีฟ้าในซันเลาเร็นตส์ซึ่งเป็นซุ้มหินปูนธรรมชาติเคยเป็นลักษณะทางธรณีวิทยาที่โดดเด่นจนกระทั่งทลายลงเมื่อวันที่ 8 มีนาคม พ.ศ. 2560 เกาะนี้มีคุณลักษณะทางธรรมชาติที่โดดเด่นอื่น ๆ ซึ่งรวมถึงทะเลในและหน้าต่างวีติลมีลาห์ บนเกาะมีหาดทรายไม่กี่แห่ง เช่น อ่าวรัมลาในอิชชาราและอินนาดูร์ รวมถึงสถานตากอากาศริมทะเลที่ได้รับความนิยมจากทั้งคนในท้องถิ่นและนักท่องเที่ยว ที่ได้รับความนิยมมากที่สุดคือมาร์ซัลฟอร์นและอิช-ชเล็นดี โกโซเป็นหนึ่งในจุดหมายปลายทางการดำน้ำชั้นนำและหนึ่งในศูนย์กีฬาทางน้ำในภูมิภาคเมดิเตอร์เรเนียน
กรณีอัยน์อัลเราะมานะฮ์

กรณีอัยน์อัลเราะมานะฮ์ (Ain el-Rammaneh incident) หรือ การสังหารหมู่บนรถบัสในเบรุต ปี 1975  เป็นชื่อเรียกรวมเหตุการณ์การปะทะกันสั้น ๆ ระหว่างกองกำลังกะตาอิบ กับ แนวร่วมปาเลสไตน์ บนถนนในนครเบรุต ประเทศเลบานอน ซึ่งนิยมมองกันว่าเป็นจุดเริ่มต้นของสงครามกลางเมืองเลบานอนที่กินระยะเวลาอีกนับสิบปีหลังจากนั้น
ในเช้าวันที่ 13 เมษายน 1975 ด้านนอกโบสถ์นอทร์ดามเดอลาเดลีวร็องซ์ (Church of Notre Dame de la Delivrance) ในชุมชนชาวแมรอนไนต์ อัยน์อัลเราะมานะฮ์ ในเบรุตตะวันออก เมื่อสมาชิกกองโจรของกองกำลังปลดแอกปาเลสไตน์ (PLO) ราวยี่สิบคนแกว่งยิงปืนกลขึ้นฟ้ากันตามธรรมเนียม (อาหรับ: "Baroud") จากบนรถ ในขณะที่นักรบในเครื่องแบบของกองกำลังตรวจตรากะตาอิบ (KRF) ของพรรคกะตาอิบ กำลังปิดถนนด้านหน้าโบสถ์ซึ่งในเวลานั้นกำลังประกอบพิธีศีลจุ่มครอบครัวอยู่ กลุ่มปาเลสไตน์ปฏิเสธที่จะขับรถออกไปทางอื่น กลุ่มกะตาอิบซึ่งกังวลใจจึงพยายามเข้าไปปรามโดยใช้กำลัง ซึ่งนำไปสู่การตะลุมบอนกันจนมีผู้เสียชีวิต อย่างไรก็ตาม เหตุการณ์เช่นนี้ไม่ได้เป็นเรื่องประหลาดระหว่างสองกลุ่ม และดูไม่ได้เป็นประเด็นใด ๆ ในเวลานั้น กระนั้น ในราวชั่วโมงให้หลัง ที่เวลาประมาณสิบโมงครึ่ง กลุ่มชายพกอาวุธปืนกลุ่มหนึ่งลงจากรถที่เต็มไปด้วยสัญลักษณ์ของแนวหน้าประชาชนเพื่อปลดแอกปาเลสไตน์ (PFLP) ซึ่งเป็นกองพันย่อยของ PLO และทำการกราดยิงภายในโบสถ์หลังดังกล่าว มีผู้เสียชีวิตสี่ราย ทั้งหมดเป็นทหารของกะตาอิบ โดยหนึ่งรายเป็นนายทหารระดับสูงและบิดาของเด็กที่กำลังประกอบพิธีศีลจุ่ม
หลังจากเหตุการณ์นี้ กองกำลัง KRF ร่วมกับ NLP กองพันพยัคฆ์ ทำการปิดกั้นถนนต่าง ๆ ตั้งจุดหยุดรถเพื่อตรวจเอกสารประจำตัวในย่านอัยน์อัลเราะมานะฮ์และย่านชาวคริสต์อื่น ๆ ในเบรุตตะวันออก ส่วนในเบรุตอีกฟากหนึ่งซึ่งเป็นชุมชนมุสลิมเป็นหลักก็มีกองกำลังของปาเลสไตน์ทำเช่นเดียวกัน
ฝั่งกะตาอิบเชื่อว่าผู้ก่อเหตุที่โบสถ์เป็นกองโจรปาเลสไตน์ จึงทำการวางแผนตอบโต้ขึ้นทันที ในช่วงบ่ายของวันเดียวกันนั้น รถบัสของ PLO ซึ่งบรรทุกสมาชิกของแนวหน้าปลดแอกอาหรับ (ALF) และพลเมืองชาวเลบานอนที่สนับสนุนปาเลสไตน์ซึ่งกำลังเดินทางกลับจากการเดินขบวนการเมืองที่เตลเอลซะอาอ์ตะร์ ขับผ่านถนนในย่านอัยน์อัลเราะมานะฮ์ มุ่งหน้าค่ายผู้ลี้ภัยซะบรา ขณะที่รถบัสกำลังขับผ่านซอยแคบ ๆ หน้าโบสถ์ ได้ถูกทหารของ KRF ซุ่มโจมตีกราดยิงเข้าใส่ เป็นผลให้มีผู้เสียชีวิต 27 ราย บาดเจ็บ 19 คน รวมคนขับ
เกาะโกมีโน

โกมีโน  หรือ เก็มมูนา  เป็นเกาะเล็กเกาะหนึ่งของกลุ่มเกาะมอลตาในทะเลเมดิเตอร์เรเนียน ตั้งอยู่ระหว่างเกาะมอลตากับเกาะโกโซ มีเนื้อที่ 3.5 ตารางกิโลเมตร (1.4 ตารางไมล์) มีประชากรอยู่ประจำถิ่นเพียง 2 คน และเป็นส่วนหนึ่งของท้องถิ่นอัยน์ซีเล็มซึ่งครอบคลุมด้านตะวันออกเฉียงใต้ของเกาะโกโซ บาทหลวง 1 รูปและตำรวจ 1 นายจะเดินทางไปกลับระหว่างโกมีโนกับอัยน์ซีเล็มเพื่อปฏิบัติหน้าที่เป็นประจำ เกาะนี้เป็นเขตรักษาพันธุ์นกและเขตอนุรักษ์ธรรมชาติแห่งหนึ่ง (พื้นที่คุ้มครองทางทะเลของเครือข่ายนาตูรา 2000)
ชีนเต่

ชีนเต่ ([t͡ɕʰɪ̀ɰ̃.ðḛ]; , [cɛ̀a.tìʔ.saŋ]; , [sàːŋ.si]) เป็นคำพม่าที่แปลว่า "สิงโต" สัญลักษณ์สิงห์ ของ "ชีนเต่" เป็นสิงห์ที่มีการออกแบบขั้นสูง ปรากฏทั่วไปในรูปของสัญลักษณ์และในสถาปัตยกรรมพม่า โดยเฉพาะเป็นคู่ผู้พิทักษ์ ขนาบข้างทางเข้าเจดีย์หรือวัดพุทธ 
สิงโตธรรมชาติ.
ขัดกับความเชื่อที่นิยม "ชีนเต่" ไม่ใช่สัตว์จากตำนาน แต่เป็นสิงโตตามธรรมชาติ แม้ว่ามักจะเกี่ยวข้องกับความเชื่อและตำนานก็ตาม
รูปแบบสิงห์พม่า มีความใกล้เคียงกับรูปแบบสิงห์อื่น ๆ ในภูมิภาคเอเชีย รวมทั้ง "สิงห์" ของ ไทย, กัมพูชา, ลาว และ "สิมหะ"  ของศรีลังกา ซึ่งเป็นสัญลักษณ์บนเงินรูปีศรีลังกา นอกจากนี้ยังใกล้เคียงกับรูปแบบสิงห์ของเอเชียตะวันออก เช่น สิงห์ผู้พิทักษ์ของจีน "โคไมนุ" ของญี่ปุ่น "ชีซา" ของโอกินาวะ และสิงห์หิมะของทิเบต
ต้นกำเนิด.
ตำนานสิงห์เฝ้าทางเข้าเจดีย์และวัดมีกล่าวใน "มหาวงศ์" ว่า:เจ้าหญิงสุปปะเทวีแห่งอาณาจักรวังคะ (ปัจจุบันคือแถบเบงกอล) มีพระโอรสองค์หนึ่งชื่อสีหพาหุจากการแต่งงานกับราชสีห์ แต่ต่อมาได้ละทิ้งราชสีห์ซึ่งโกรธแค้นและได้ออกตามหา สร้างความหวาดกลัวไปทั่วดินแดน พระโอรสจึงออกไปสังหารราชสีห์ที่น่ากลัวตัวนี้ เมื่อพระโอรสกลับมาหาพระมารดาโดยบอกว่าพระองค์ฆ่าราชสีห์ แล้วทราบว่าพระองค์ฆ่าบิดาของตัวเอง พระองค์จึงได้สร้างรูปปั้นราชสีห์ให้เป็นผู้พิทักษ์วัดเพื่อชดใช้บาปของพระองค์
ในวัฒนธรรมพม่า.
รูปแบบสิงห์ของ "ชีนเต่" ปรากฏเป็นส่วนประกอบในวัตถุที่เคารพนับถือมากมาย รวมทั้ง ปะลีน (บัลลังก์พม่า) และระฆังพม่า
ก่อนการใช้เหรียญเป็นเงิน ตุ้มน้ำหนักทองเหลืองที่หล่อเป็นรูปสัตว์อันเป็นเอกลักษณ์ เช่น "ชีนเต่" มักใช้เพื่อวัดปริมาณสิ่งของตามหลักมาตรฐาน
ในราศีพม่า สิงห์เป็นตัวแทนของบุคคลที่เกิดวันอังคาร
สัญลักษณ์สิงห์เป็นตราของรัฐหลังเอกราชมาอย่างยาวนาน รวมถึงตราแผ่นดินของพม่าในปัจจุบัน และในธนบัตรส่วนใหญ่ของเงินจัตพม่า เป็นรูปปั้นผู้พิทักษ์เจดีย์และวัดส่วนใหญ่
ชีนเต่กับสงครามโลกครั้งที่สอง.
ในช่วงสงครามโลกครั้งที่สอง พลจัตวา ออร์ด วินเกต ของอังกฤษ ได้รับคำสั่งให้กองกำลังโจมตีระยะไกล ทะลวงหลังแนวรบญี่ปุ่นในพม่า ตามคำแนะนำของร้อยเอก อองที่น แห่งกองปืนเล็กยาวพม่า วินเกตจึงตัดสินใจเรียกกองกำลังนี้ว่า "ชีนเต่" ("เหล่าสิงโต") ซึ่งเพี้ยนมาเป็น "ชินดิต"  และได้รับการบันทึกไว้ในประวัติศาสตร์สงครามโลกครั้งที่สอง
ชีนเต่ยังเป็นชื่อเล่นของกองบิน 435 ของแคนาดา ซึ่งก่อตั้งครั้งแรกเมื่อ ค.ศ. 1944 ที่ประเทศอินเดีย ตราของกองบิน 435 เป็นชีนเต่อยู่บนฐาน
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เลาดายุโรป

เลาดายุโรป  เป็นเป็นสายการบินราคาประหยัดสัญชาติมอลตาที่ดำเนินการภายใต้บริษัทแม่ไรอันแอร์ สายการบินให้บริการเที่ยวบินให้กับไรอันแอร์และเที่ยวบินเช่าเหมาลำ 
ประวัติ.
เลาดายุโรปเป็นผู้ดำเนินการทดแทนเลาดาโมชันที่เลิกดำเนินงานในปี 2020 หลังไรอันแอร์โฮลดิงได้โอนย้ายการดำเนินงานทั้งหมดไปยังสายการบินลูกสัญชาติมอลตาที่ใหม่กว่า พร้อมกันนั้นได้โอนย้ายเครื่องบินแอร์บัส เอ320 จำนวน 29 ลำมาประจำการ และได้รับเสนอตำแหน่งงานให้กับพนักงานของเลาดาเดิมในสายการบินใหม่นี้ด้วย 
ในเดือนพฤษภาคม ค.ศ. 2021 ไมเคิล โอเลียรี ซีอีโอของกลุ่มสายการบินไรอันแอร์ได้ประกาศว่าเลาดาอาจเปลี่ยนมาให้บริการเครื่องบินโบอิง 737 ทั้งหมด ในวันที่ 13 กรกฎาคม ค.ศ. 2022 โอเลียรีได้ประกาศว่าไรอันแอร์จะยืดเวลาการเช่าเครื่องบินเอ320 จนถึงปี 2028
ฝูงบิน.
ณ เดือนกรกฎาคม ค.ศ. 2024 เลาดายุโรปมีเครื่องบินประจำการในฝูงบินดังนี้:
เลาดายุโรปมีอายุฝูงบินเฉลี่ย 17.1 ปี
เต่า เชิญยิ้ม

ชนัย กลิ่นพยอม (ชื่อเดิม : พิชิต กลิ่นพยอม) เป็นที่รู้จักกันในชื่อ เต่า เชิญยิ้ม อดีตนักแสดงลิเกและนักแสดงตลกชายชื่อดังชาวไทย ที่มีเอกลักษณ์เป็นที่จดจำได้ คือ ฟันหลอและพูดไม่ชัด โดยมีคำพูดติดปากว่า "ฮานาก้า" และยังมีศักดิ์เป็นหลานของ โน๊ต เชิญยิ้ม อีกด้วย
ประวัติ.
เต่า หรือ ชนัย กลิ่นพยอม (ชื่อเดิม : พิชิต กลิ่นพยอม) เป็นบุตรของคุณพ่อวิเชียรและคุณแม่เฉลียวเกิดในปี พ.ศ. 2507 โดยเกิดในครอบครัวลิเกในตระกูลหอมหวล มีพี่น้องสี่คน เต่าเป็นลูกคนที่สาม เต่าเรียนจบประถมศึกษาปีที่ 4 และได้มาเป็นเด็กขนของและวิ่งซื้อของบนโรงลิเกบางครั้ง มาเล่นลิเกที่จังหวัดนครราชสีมาอยู่นานเล่นเป็นพระเอกตอนเด็กๆ พอโตขึ้นก็รับบทเป็นตัวโจ๊กบ้าง เสนาบ้างค่าตัวประมาณ 20 บาท เต่าเริ่มสะสมประสบการณ์จากเวทีลิเก ภายหลังลิเกได้ย้ายวิกมาอยู่กรุงเทพได้มีโอกาสพบกับโน๊ต เชิญยิ้ม ซึ่งมีศักดิ์เป็นอาและได้มาชักชวนให้มาตีกลองกับตลกคณะเชิญยิ้ม ยุคแรกค่าตัววันละ 100 บาท ภายหลัง จเร น้องชายคนกลางของโน๊ต เชิญยิ้ม ก็ออกจากลิเกมาตั้งตลกคณะพลิกล็อค (น้องเชิญยิ้ม) เดินตามรอยพี่ชาย เต่าจึงได้มีโอกาสขึ้นเป็นตัวเล่นอย่างสมบูรณ์แบบกับตลกคณะพลิกล็อคภายหลังคณะได้เข้าร่วมกับโพธิ์แก้ว โพธิ์ขวัญเป็นตลกคณะกุ๊กกิ๊ก ภายหลังเต่าและยุ้ย ยิ้มสยามได้ออกมาตั้งคณะ หอมหวล ก่อนจะมาเป็นคณะสะเด็ดยาด ภายหลังคณะ เชิญยิ้มชุดใหญ่ต่างก็แยกย้ายกันทำให้ โน๊ต จึงเรียก เต่าไปที่คณะ โน๊ต เชิญยิ้ม ทำให้เต่าได้มีโอกาสในวงการบันเทิงด้วยการเล่นภาพยนตร์เรื่อง กองร้อย 501 ริมแดง 
ต่อมา เต่า ได้แยกออกมาตั้งคณะเอง พร้อมกับต่าย (ภายหลังใช้ชื่อว่า ไจแอนท์ เชิญยิ้ม) พี่ชายของเจ้าตัวและได้ปลุกปั้น เอ๋ เชิญยิ้มและบอล เชิญยิ้ม ให้ดังจนถึงปัจจุบัน ต่อมาเต่าได้ยุบคณะอีกครั้งและกลับไปอยู่กับ โน๊ต เชิญยิ้มก่อนจะกลับไปตั้งคณะอีกครั้งจนยุบคณะไป
เต่า มีพี่ชายที่ร่วมแสดงคณะเชิญยิ้ม คือ ไจแอนท์ เชิญยิ้ม
ปัจจุบัน เต่า เชิญยิ้ม ยังคงทำงานในวงการตลกอยู่บ้าง แต่ไม่ได้มากมายเหมือนเมื่อก่อนปัจจุบันงานในวงการก็เริ่มกลับมาบ้าง โดยเจ้าตัวยังมีอาชีพขายรถมือสองและตัดผม อีกทั้งยังมีเพื่อนในวงการตลกอีกหลายคนที่ยังคอยให้ความช่วยเหลือสนับสนุนเขาอยู่
เต่ามีภรรยาและมีลูกสามคน
ผลงาน.
ภาพยนตร์
ละคร
ละครเวที
ซิทคอม
อัลบั้มเพลง
อัลบั้ม ฟันหลอมันผิดตรงไหน
อัลบั้ม ตกใจหมดเลย
อัลบั้ม คนไม่ใช่แมว
คอนเสิร์ต
วิซซ์แอร์ มอลตา

วิซซ์แอร์ มอลตา  เป็นสายการบินราคาประหยัดสัญชาติมอลตา โดยเป็นสายการบินลูกที่ดำเนินการภายใต้วิซซ์แอร์
ประวัติ.
สายการบินได้รับใบรับรองผู้ดำเนินการเดินอากาศจากสำนักงานความปลอดภัยการบินแห่งสหภาพยุโรป (EASA) และใบอนุญาตการดำเนินการเดินอากาศจากคณะกรรมการการบินพลเรือนมอลตา สายการบินเริ่มดำเนินงานในวันที่ 27 กันยายน ค.ศ. 2022 ในเส้นทางโรม–ฟีอูมีชีโนสู่ท่าอากาศยานนานาชาติมอลตา สายการบินใช้เครื่องบินที่จดทะเบียนในประเทศมอลตา ลักษณะเดียวกันกับสายการบินลูกอื่นๆ ของวิซซ์แอร์ในอาบูดาบีและสหราชอาณาจักร
เครื่องบินลำแรกในฝูงบินของสายการบินเป็นแอร์บัส เอ321นีโอทะเบียน 9H-WAM โดยเดิมเคยประจำการกับวิซซ์แอร์ ฮังการีตั้งแต่เดือนพฤษภาคม ค.ศ. 2021 ด้วยทะเบียนเก่า HA-LVS ก่อนที่จะโอนย้ายมายังมอลตา วิซซ์แอร์มีแผนที่จะเพิ่มขนาดฝูงบินเป็น 90 ลำภายในปี 2024 โดยจะมีทั้งเครื่องบินใหม่และที่โอนย้ายมาจากวิซซ์แอร์ ฮังการี
ในวันที่ 15 สิงหาคม ค.ศ. 2022 สายการบินได้แต่งตั้งให้ Diarmuid O Conghaile อดีตกรรมการของไรอันแอร์เป็นประธานกรรมการบริหารของสายการบินตั้งแต่วันที่ 1 พฤศจิกายน ค.ศ. 2022.
จุดหมายปลายทาง.
ณ เดือนธันวาคม ค.ศ. 2023 วิซซ์แอร์ใช้ใบรับรองผู้ดำเนินการเดินอากาศในมอลตา ในเที่ยวบินทั่วยุโรป โมร็อกโก คอเคซัสใต้ และตะวันออกกลาง
ฝูงบิน.
ณ เดือนเมษายน ค.ศ. 2024 วิซซ์แอร์ มอลตามีเครื่องบินประจำการอยู่ในฝูงบินดังนี้:
วิซซ์แอร์ มอลตามีอายุฝูงบินเฉลี่ย 3.2 ปี
Macintosh Quadra 660AV

Macintosh Quadra 660AV แต่เดิมจำหน่ายในชื่อ Macintosh Centris 660AV เป็น คอมพิวเตอร์ส่วนบุคคล ที่ผลิตโดยบริษัท แอปเปิล ตั้งแต่วันที่ 29 กรกฎาคม พ.ศ. 2536 (ในชื่อ Macintosh Centris 660AV ถึงวันที่ 21 ตุลาคม พ.ศ. 2536) และผลิตจนถึงวันที่ 12 กันยายน พ.ศ. 2537 ซึ่งคำว่า "AV" ที่อยู่หลังชื่อนั้นหมายถึงการรองรับสัญญาณภาพทั้งเข้าและออก 
Macintosh Quadra 660AV เลิกผลิตหลังจากการเปิดตัวของ Power Macintosh 6100/60AV เมื่อไม่กี่เดือนที่ผ่านมา
ฮาร์ดแวร์และระบบปฏิบัติการ.
ฮาร์ดแวร์ของ Macintosh Quadra 660AV จะใช้หน่วยประมวลผลกลางของ Motorola 68040 ความเร็ว 25 MHz หน่วยความจำขนาด 8 MB (เพิ่มได้สูงสุด 68 MB โดยใช้แรม 32 MB สองตัว) ฮาร์ดดิสก์ขนาด 230 MB หรือ 500 MB แบบ SCSI
ส่วนระบบปฏิบัติการจะเป็น System 7.1 (สูงสุดคือ Mac OS 8.1)
ทิวา พูลสมบัติ

ทิวา พูลสมบัติ (5 สิงหาคม พ.ศ. 2464 – 4 ตุลาคม พ.ศ. 2552) อดีตสมาชิกสภาผู้แทนราษฎรจังหวัดฉะเชิงเทรา 2 สมัย
ประวัติ.
ทิวา เกิดเมื่อวันที่ 5 สิงหาคม พ.ศ. 2464 เป็นบุตรของ สิบเอก วิง และนางวาส พูลสมบัติ สำเร็จการศึกษาจากโรงเรียนนายอำเภอ เมื่อ พ.ศ. 2514 และได้รับปริญญามหาบัณฑิตกิตติมศักดิ์ สาขาพัฒนาสังคม จาก มหาวิทยาลัยเกษตรศาสตร์ ใน พ.ศ. 2524 สมรสกับนางบุญโถม พูลสมบัติ มีบุตร 2 คน
ทิวา เสียชีวิตด้วยโรคชรา เมื่อวันที่ 4 ตุลาคม พ.ศ. 2552 สิริอายุรวม 88 ปี
การทำงาน.
ทิวา ดำรงตำแหน่งเป็นนายอำเภอพนมสารคาม ในช่วง พ.ศ. 2518 ถึง พ.ศ. 2524 
งานการเมือง.
ทิวา ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2526 สังกัดพรรคกิจสังคม และได้รับเลือกตั้งรวม 2 สมัย
สมาชิกสภาผู้แทนราษฎร.
ทิวา พูลสมบัติ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
เซ็นทรัล นครปฐม

เซ็นทรัล นครปฐม  เป็นห้างสรรพสินค้าในจังหวัดนครปฐม ประกอบด้วยศูนย์การค้า สวนสาธารณะ โรงแรม อาคารชุด และโครงการบ้านจัดสรรภายใต้แนวคิดการใช้พื้นที่แบบผสม
ออกแบบ.
การออกแบบห้างสรรพสินค้าได้รับแรงบันดาลใจจากพระปฐมเจดีย์ สถานที่สำคัญของจังหวัดที่ใช้เป็นแบบในการออกแบบอาคารหลักและการตกแต่งภายใน วรรณะสีหลักคือสีเหลืองทองซึ่งเป็นสีเดียวกับเจดีย์
ประวัติ.
ห้างสรรพสินค้าเปิดตัวเมื่อวันที่ 30 มีนาคม 2567 เป็นสาขาที่ 42 ของเซ็นทรัลพัฒนา และยังเป็นสาขาที่ 2 ของเซ็นทรัลที่นครปฐม ต่อจากเซ็นทรัลศาลายา เซ็นทรัลนครปฐมสร้างบนพื้นที่ 14,000 ตารางเมตรด้วยเงินลงทุนกว่า 500 ล้านบาท
ที่ตั้ง.
ตั้งอยู่บริเวณทางแยกหนองขาหยั่ง หัวมุมถนนเพชรเกษมกับถนนยิงเป้าใต้ ตำบลสนามจันทร์ อำเภอเมืองนครปฐม ใกล้กับมหาวิทยาลัยศิลปากร วิทยาเขตพระราชวังสนามจันทร์
การจัดสรรพื้นที่.
เซ็นทรัล นครปฐม ประกอบด้วยพื้นที่สำคัญดังนี้
กีนา

กีนา (รหัสตาม ISO 4217 : PGK, สัญลักษณ์ : K) เป็นสกุลเงินของประเทศปาปัวนิวกินี เริ่มใช้เมื่อวันที่ 19 เมษายน 1975
ประเทศปาปัวนิวกินีได้ริเริ่มใช้สกุลเงินนี้ แทนดอลลาร์ออสเตรเลียในปี 1975 โดยใช้ภาษาท้องถิ่นในการเรีนกหน่วยย่อยต่าง ๆ เช่นกีนาแทนดอลลาร์ และโตอาแทนเซนต์
ความเป็นมา.
แต่เดิมชาวปาปัวนิวกินีได้อยู่อาศัยในพื้นที่ชนบทและดำรงชีพด้วยเกษตร และผลิตสิ่งของต่าง ๆ ใช้เองตามครัวเรือน ส่วนครัวเรือนใดมีสิ่งที่ตนไม่สามารถผลิตได้ก็จะนำสิ่งของมาแลกกับครัวเรือนอึ่น
อย่างไรก็ตามสังคมปาปัวนิวกินีก็ต้องเริ่มปรับเปลี่ยนระบบแบบยังชีพไปเป็นระบบเศรษฐกิจ อย่างเลี่ยงไม่ได้ เนื่องด้วยอิทธิพลจากการตกเป็นเมืองขึ้นของชาติต่าง ๆ เช่น เยอรมณี, ออสเตรเลีย หรือญี่ปุ่น
จากการเปลี่ยนแปลงทางด้านเศรษฐกิจนั้น ทำให้สังคมปาปัวนิวกินีมีความทันสมัยมากขึ้น และผู้คนก็รู้จักการใช้เงินแบบสากลมากขึ้น จนได้เริ่มพัฒนามาเป็นเงินกีนาในปัจจุบัน
เหรียญ.
ในปัจจุบันได้มีการผลิตเหรียญกษาปณ์ออกมาทั้งหมด 6 ชนิดได้แก่ 5, 10, 20 และ 50 โตอา และ 1, 2 กีนา
ธนบัตร.
ในปัจจุปันนี้มีการพิมพ์ธนบัตรออกมาทั้งหมด 6 แบบได้แก่ 2, 5, 10, 20, 50, 100 กีนา
ยูโรวิงส์ ยุโรป

ยูโรวิงส์ ยุโรป  เป็นสายการบินราคาประหยัดสัญชาติมอลตา ยูโรวิงส์ ยุโรปดำเนินการและบำรุงรักษาเครื่องบินในนามของสายการบินแม่ ยูโรวิงส์ ซึ่งมีสำนักงานใหญ่ในเยอรมนี ทั้งสองสายการบินเป็นสายการบินในเครือลุฟท์ฮันซ่า
ประวัติ.
ภายหลังได้รับใบรับรองผู้ดำเนินการเดินอากาศจากสำนักงานคณะกรรมการการบินออสเตรีย ยูโรวิงส์ ยุโรปเริ่มทำการบินครั้งแรกในวันที่ 23 มิถุนายน ค.ศ. 2016 จากเวียนนาสู่ อาลิกันเต โดยสายการบินได้ใช้อัตลักษณ์องค์กรของยูโรวิงส์ สายการบินแม่
ในเดือนกันยายน ค.ศ. 2019, เครือลุฟท์ฮันซ่าประกาศว่าออสเตรียนแอร์ไลน์จะเช่าแอร์บัส เอ320-200 จำนวนสี่ลำจากยูโรวิงส์ ยุโรปตั้งแต่ปี 2020 สายการบินยังจะดำเนินเที่ยวบินบางส่วนของออสเตรียนแอร์ไลน์ที่ดำเนินจากท่าอากาศยานซัลทซ์บวร์คและท่าอากาศยานอินส์บรุค สัญญาเช่าเอ320 ทั้งสี่ลำของออสเตรียนถูกยกเลิกในเดือนเมษายน ค.ศ. 2020 หลังเกิดการระบาดทั่วของโควิด-19
ในเดือนตุลาคม ค.ศ. 2019 ยูโรวิงส์ ยุโรปได้เริ่มดำเนินงานในพริสตีนาแทนสายการบินเยอรมันวิงส์
ในเดือนมิถุนายน ค.ศ. 2021 มีการประกาศว่ายูโรวิงส์ ยุโรปจะขยายเครือข่ายในยุโรป โดยจะเริ่มดำเนินงานในท่าอากาศยานปรากตั้งแต่เดือนตุลาคม ค.ศ. 2021 โดยจะมีเครื่องบินประจำการสองลำในช่วงฤดูหนาวและสามลำในช่วงฤดูร้อน จุดหมายปลายทางในช่วงนี้ เช่น บาร์เซโลนาและมิลาน และจุดหมายปลายทางเพื่อการท่องเที่ยว เช่น แบลีแอริก กานาเรียส และเทลอาวีฟ
ในเดือนกรกฎาคม ค.ศ. 2022 ได้มีการประกาศว่ายูโรวิงส์จะย้ายการจดทะเบียนจากออสเตรียไปยังมอลตา พร้อมกันนี้ได้เปลี่ยนชื่อบริษัทจาก "ยูโรวิงส์ ยุโรป เกเอ็มเบฮา" เป็น "บจก.ยูโรวิงส์ ยุโรป" การย้ายไปยังมอลตาคาดว่าจะช่วยลดภาษีและต้นทุนการดำเนินงานของสายการบิน พร้อมทั้งลดภาษีเงินได้ที่พนักงานต้องจ่าย การเปลี่ยนแปลงมีผลในวันที่ 3 พฤศจิกายน ค.ศ. 2022
จุดหมายปลายทาง.
ยูโรวิงส์ ยุโรปให้บริการเที่ยวบินระดับภูมิภาคในทวีปยุโรป
ฝูงบิน.
ณ เดือนเมษายน ค.ศ. 2024 ยูโรวิงส์ ยุโรปมีเครื่องบินประจำการในฝูงบินดังนี้:
ยูโรวิงส์ ยุโรปมีอายุฝูงบินเฉลี่ย 12.5 ปี
วัดราชพลี

วัดราชพลี เป็นวัดโบราณประเภทวัดร้างที่ตั้งอยู่ทางตะวันตกนอกเกาะเมืองอยุธยา อยู่ทางใต้ของวัดกษัตราธิราชวรวิหาร อาจจะสร้างในสมัยอยุธยาตอนต้นแต่ไม่มีการระบุว่าใครเป็นผู้สร้าง ซึ่งวัดราชพลีได้ปรากฏชื่อเป็นครั้งแรกในพระราชพงศาวดาร ฉบับพันจันทนุมาศ (เจิม) สรุปใจความได้ว่า ในช่วงเดือน 5 แรม 14 ค่ำ ระหว่างสงครามพระเจ้าอลองพญา กองทัพพม่าได้ใช้วัดราชพลีและวัดกษัตราธิราชเป็นค่ายและเป็นที่ตั้งปืนใหญ่ยิงถล่มเข้าไปในพระนคร ในครั้งนั้นพระเจ้าอยู่หัวซึ่งหมายถึงสมเด็จพระเจ้าอุทุมพร ได้ทรงช้างต้นชื่อ พลายแสนพลพ่าย เสด็จมาบัญชาการรบด้วยพระองค์เองที่วัดสวนหลวงสบสวรรค์ ซึ่งคาดว่าทางฝ่ายอยุธยาได้วางกำลังไว้อย่างหนาแน่นตรงบริเวณนี้
แต่ในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน รวมถึงพระราชพงศาวดาร ฉบับพระราชหัตถเลขา ที่ชำระในสมัยหลัง ได้ระบุชื่อวัดราชพลี และวัดกษัตราธิราช ผิดเป็น วัดราชพฤกษ์ และ วัดกระษัตราวาศ สำหรับทัพพม่าที่ตั้งอยู่ ณ วัดราชพลี และวัดกษัตราธิราช น่าจะเป็นทัพเดียวกันกับที่บุกลงไปตีท้ายคูด้านทิศใต้ของพระนคร หลังจากนั้นเพียง 1 เดือนคือในเดือน 6 กองกำลังพม่าที่ตั้งอยู่ที่วัดราชพลีและวัดกษัตราธิราชได้ถอนกำลังข้ามฟากไปตั้งค่ายอยู่ข้างวัดภูเขาทองที่อยู่ทางเหนือ ก่อนจะไปรวมตัวกันอยู่ที่ค่ายวัดหน้าพระเมรุ ทางเหนือของพระนครซึ่งเป็นค่ายใหญ่ที่พระเจ้าอลองพญาประทับอยู่และระดมยิงใส่พระนครต่อไป
หลังจากเสียกรุงศรีอยุธยาครั้งที่สองเมื่อปี 2310 วัดราชพลีก็ถูกทิ้งร้างขณะที่วัดกษัตราธิราชได้รับการบูรณะจนกลับมาสวยงาม ซึ่งโบราณวัตถุที่ยังหลงเหลืออยู่ของวัดราชพลีคือ เศียรพระพุทธรูปขนาดใหญ่ พระพุทธรูปหินทรายแดงที่เหลือเพียงลำตัว 2 องค์และท่อนแขนส่วนบนของพระพุทธรูปขนาดใหญ่ 1 ท่อน นอกจากนี้ยังพบชิ้นส่วนปูนปั้นลวดลายประดับปรางค์ อันเป็นหลักฐานชิ้นเดียวที่บ่งบอกถึงการมีอยู่ของพระปรางค์ และท่อนชิ้นส่วนพระพุทธรูปท่อนลำตัวถึงหน้าตักที่มีลักษณะเป็นพระพุทธรูปปางป่าเลไลย์อีกหนึ่งชิ้นอยู่ตรงเนินโบราณสถาน
อักษรนิล

อักษรนิล  หรือ กอทิก เป็นอักษรที่ใช้ทั่วยุโรปตะวันตก ตั้งแต่ราวปี ค.ศ. 1150 จนถึงคริสต์ศตวรรษที่ 17 ยังคงใช้กันทั่วไปในภาษาเดนมาร์ก นอร์เวย์ และสวีเดน ไปจนถึงคริสต์ทศวรรษ 1870 ฟินแลนด์จนถึงช่วงเปลี่ยนศตวรรษที่ 20 ลัตเวียจนถึงคริสต์ทศวรรษ 1930 และสำหรับภาษาเยอรมันจนถึงคริสต์ทศวรรษ 1940 เมื่อฮิตเลอร์ยุติข้อถกเถียงที่เกี่ยวข้องอย่างเป็นทางการในปี 1941 Fraktur เป็นสคริปต์ประเภทที่โดดเด่น และบางครั้งแนวอักษรนิลทั้งหมดก็เรียกว่า Fraktur ชื่ออีกหนึ่งชื่อของอักษรนิลคือ Old English แต่ไม่มีความเกี่ยวข้องกับภาษาอังกฤษเก่าซึ่งมีมาก่อนอักษรนิลหลายศตวรรษ และเขียนด้วยสคริปต์ insular หรือ Futhorc นอกจากตัวเอียงแท้และตัวโรมัน แล้วอักษรนิลยังถือเป็นไทป์เฟซตระกูลหลักอย่างหนึ่งในประวัติศาสตร์การพิมพ์แบบตะวันตก
นิรุกติศาสตร์.
คำว่า "กอทิก" ถูกใช้ครั้งแรกเพื่ออธิบายสคริปต์นี้ใน อิตาลี ในคริสต์ศตวรรษที่ 15 ท่ามกลางสมัยฟื้นฟูศิลปวิทยาเนื่องจากนักมนุษยนิยมสมัยฟื้นฟูศิลปวิทยาเชื่อว่ารูปแบบนี้เป็นรูปแบบป่าเถื่อน และ "กอทิก" เป็นคำพ้องสำหรับ "ความป่าเถื่อน" ฟลาวิโอ บิออนโด ใน "Italia Illustrata" (1474) เขียนว่าชาว ลอมบาร์ด ดั้งเดิมได้ประดิษฐ์บทนี้ขึ้นมาหลังจากที่พวกเขาบุกอิตาลีในศตวรรษที่ 6
ไม่ได้มีแค่อักษรนิลที่ถูกเรียกว่า "อักษรกอทิก" เท่านั้น อักษรอื่นๆ ที่ดูป่าเถื่อน เช่น วิซิโกธิก เบเนเวนทัน และ เมอโรแว็งเกียน ก็ถูกเรียกว่า "กอทิก" เช่นกัน สิ่งนี้ตรงกันข้ามกับอักษรพิมพ์เล็กแบบคาโรลิงเอียน ซึ่งเป็นอักษรพิมพ์เล็กที่อ่านง่ายซึ่งนักมนุษยนิยมเรียกว่า "littera antiqua" ("อักษรโบราณ") โดยเข้าใจผิดว่าเป็นอักษรตัวเขียนที่ชาวโรมันโบราณใช้ อันที่จริงมันถูกประดิษฐ์ขึ้นในรัชสมัยของชาร์เลอมาญ ซึ่งก็ถูกนำมาใช้อย่างแพร่หลายหลังยุคนั้นเท่านั้น และจริงๆ แล้วเป็นพื้นฐานสำหรับการพัฒนาอักษรนิลในภายหลัง
คุณไม่ควรสับสนอักษรนิลกับ อักษรกอท หรือ ไทป์เฟซแบบไม่มีเชิง ที่บางครั้งก็เรียกว่า "กอทิก" เช่นกัน
ระเบียงธารน้ำขาว

ระเบียงธารน้ำขาว หรือ ไป๋สุ่ยไถ (จีน: 白水台; พินอิน: Báishuǐ tái ไป๋สุ่ยไถ; อังกฤษ: White Water Terraces)
"ระเบียงธารน้ำขาว" ตั้งอยู่ในตำบลซานป้า เมืองเซียงเก๋อหลี่ลาหรือแชงกรีลา มณฑลอวิ๋นหนาน (ยูนนาน) ทางตะวันตกเฉียงใต้ของจีน มีความสูงเหนือระดับน้ำทะเล 2,380 เมตร และมีพื้นที่ประมาณ 3 ตารางกิโลเมตร เนื่องจากแคลเซียมคาร์บอเนตละลายในน้ำ จึงสร้างความมหัศจรรย์ทางธรรมชาติให้ได้พบเห็น และเป็นที่รู้จักในสมญานามว่า "เมฆสีขาวบนโลกมนุษย์"